02016D1349 — EL — 01.12.2020 — 001.001

Το κείμενο αυτό αποτελεί απλώς εργαλείο τεκμηρίωσης και δεν έχει καμία νομική ισχύ. Τα θεσμικά όργανα της Ένωσης δεν φέρουν καμία ευθύνη για το περιεχόμενό του. Τα αυθεντικά κείμενα των σχετικών πράξεων, συμπεριλαμβανομένων των προοιμίων τους, είναι εκείνα που δημοσιεύονται στην Επίσημη Εφημερίδα της Ευρωπαϊκής Ένωσης και είναι διαθέσιμα στο EUR-Lex. Αυτά τα επίσημα κείμενα είναι άμεσα προσβάσιμα μέσω των συνδέσμων που περιέχονται στο παρόν έγγραφο

►B ΑΠΟΦΑΣΗ (ΕΕ) 2016/1349 ΤΗΣ ΕΠΙΤΡΟΠΗΣ της 5ης Αυγούστου 2016 περί καθορισμού οικολογικών κριτηρίων για την απονομή του οικολογικού σήματος της EE σε είδη υπόδησης [κοινοποιηθείσα υπό τον αριθμό C(2016) 5028] (Κείμενο που παρουσιάζει ενδιαφέρον για τον ΕΟΧ) (ΕΕ L 214 της 9.8.2016, σ. 16)

Τροποποιείται από:









▼B

ΑΠΟΦΑΣΗ (ΕΕ) 2016/1349 ΤΗΣ ΕΠΙΤΡΟΠΗΣ

της 5ης Αυγούστου 2016

περί καθορισμού οικολογικών κριτηρίων για την απονομή του οικολογικού σήματος της EE σε είδη υπόδησης

[κοινοποιηθείσα υπό τον αριθμό C(2016) 5028]

(Κείμενο που παρουσιάζει ενδιαφέρον για τον ΕΟΧ)







Άρθρο 1

1. Η κατηγορία προϊόντων «είδη υπόδησης» περιλαμβάνει όλα τα είδη που προορίζονται για προστασία ή κάλυψη των ποδιών και διαθέτουν εξωτερική σόλα που έρχεται σε επαφή με το έδαφος. Με την επιφύλαξη των εξαιρέσεων που καθορίζονται στην παράγραφο 3, στο πεδίο εφαρμογής περιλαμβάνονται τα είδη υπόδησης που καλύπτονται από το παράρτημα II της οδηγίας 94/11/ΕΚ του Ευρωπαϊκού Κοινοβουλίου και του Συμβουλίου ( 1 ), καθώς και τα προστατευτικά υποδήματα που καλύπτονται από την οδηγία 89/686/ΕΟΚ του Συμβουλίου ( 2 ).

2. Τα είδη υπόδησης μπορεί να αποτελούνται από διάφορα φυσικά και/ή συνθετικά υλικά, σύμφωνα με την οδηγία 94/11/ΕΚ.

3. Η κατηγορία προϊόντων δεν περιλαμβάνει τα ακόλουθα προϊόντα: α) είδη υπόδησης που περιέχουν ηλεκτρικά ή ηλεκτρονικά μέρη· β) είδη υπόδησης μιας χρήσης· γ) κάλτσες με εφαρμοσμένη σόλα· δ) είδη υπόδησης που έχουν χαρακτήρα παιχνιδιού.

Άρθρο 2

Για τους σκοπούς της παρούσας απόφασης, ισχύουν οι ακόλουθοι ορισμοί:

1) «Άνω μέρος υποδήματος» : το άνω δομικό στοιχείο, το οποίο αποτελείται από ένα ή περισσότερα υλικά και είναι προσαρμοσμένο στην εξωτερική σόλα του υποδήματος. Το άνω μέρος του υποδήματος περιλαμβάνει φόδρα και πατάκια.

2) «Φόδρα και πατάκια» : η εσωτερική επένδυση του άνω μέρους και της εσωτερικής σόλας, στοιχεία που αποτελούν το εσωτερικό μέρος του υποδήματος.

3) «Εξωτερική σόλα υποδήματος» : το κάτω μέρος του υποδήματος που είναι προσαρμοσμένο στο άνω μέρος του υποδήματος.

4) «Συναρμολόγηση υποδημάτων» : μια σειρά λειτουργιών που αποσκοπούν στη συνένωση του άνω μέρους με τη σόλα του υποδήματος προκειμένου να διαμορφωθεί το τελικό προϊόν. Συμπεριλαμβάνεται η συσκευασία του τελικού προϊόντος.

5) «Μονάδα συναρμολόγησης υποδημάτων» : η μονάδα όπου πραγματοποιούνται τα τελικά στάδια της παραγωγής [από την κοπή ή τη μορφοποίηση του υλικού (για χύτευση με έγχυση) έως τη συσκευασία του προϊόντος] τα οποία αφορούν το προϊόν με σήμα και παραμένουν υπό τον διαχειριστικό έλεγχο του αιτούντος.

6) «Πτητικές οργανικές ενώσεις (ΠΟΕ)» : οργανικές ενώσεις που έχουν τάση ατμών 0,01 kPa ή μεγαλύτερη, σε θερμοκρασία 293,15 Κ, ή ανάλογη πτητικότητα στις συγκεκριμένες συνθήκες χρήσης, όπως καθορίζεται στο πρότυπο EN 14602.

7) «Εγγενώς βιοαποδομήσιμη ουσία» : ουσία με ποσοστό αποδόμησης του διαλελυμένου οργανικού άνθρακα 70 % εντός 28ημερών ή με ποσοστό θεωρητικής μέγιστης εξάντλησης οξυγόνου ή παραγωγής διοξειδίου του άνθρακα 60 % εντός 28ημερών με τη χρήση μιας από τις ακόλουθες μεθόδους δοκιμών: ISO 14593, 302 A του ΟΟΣΑ, ISO 9887, 302 B του ΟΟΣΑ, ISO 9888, 302 C του ΟΟΣΑ.

8) «Άμεσα βιοαποδομήσιμη ουσία» : ουσία με ποσοστό αποδόμησης του διαλελυμένου οργανικού άνθρακα 70 % εντός 28 ημερών ή με ποσοστό θεωρητικής μέγιστης εξάντλησης οξυγόνου ή παραγωγής διοξειδίου του άνθρακα 60 % εντός 28 ημερών με τη χρήση μιας από τις ακόλουθες μεθόδους δοκιμών: 301 A του ΟΟΣΑ, ISO 7827, 301 B του ΟΟΣΑ, ISO 9439, 301 C του ΟΟΣΑ, 301 D του ΟΟΣΑ, ISO 10708, 301 E του ΟΟΣΑ, 301 F του ΟΟΣΑ, ISO 9408.

Άρθρο 3

Προκειμένου να λάβει το οικολογικό σήμα της ΕΕ δυνάμει του κανονισμού (ΕΚ) αριθ. 66/2010, ένα προϊόν πρέπει να ανήκει στην κατηγορία προϊόντων «είδη υπόδησης» που ορίζεται στο άρθρο 1 της παρούσας απόφασης και να πληροί τα οικολογικά κριτήρια, καθώς και τις συναφείς απαιτήσεις εκτίμησης και εξακρίβωσης, που προβλέπονται στο παράρτημα της παρούσας απόφασης.

▼M1

Άρθρο 4

Τα οικολογικά κριτήρια για την κατηγορία προϊόντων «είδη υπόδησης» και οι συναφείς απαιτήσεις εκτίμησης και εξακρίβωσης ισχύουν έως τις 31 Δεκεμβρίου 2025.

▼B

Άρθρο 5

Για διοικητικούς σκοπούς, η κατηγορία προϊόντων «είδη υπόδησης» χαρακτηρίζεται με τον κωδικό αριθμό «017 ».

Άρθρο 6

Η απόφαση 2009/563/ΕΚ καταργείται.

Άρθρο 7

1. Κατά παρέκκλιση από το άρθρο 6, οι αιτήσεις απονομής του οικολογικού σήματος της ΕΕ για προϊόντα που ανήκουν στην κατηγορία προϊόντων «είδη υπόδησης», οι οποίες έχουν υποβληθεί πριν από την ημερομηνία έκδοσης της παρούσας απόφασης, αξιολογούνται σύμφωνα με τους όρους που καθορίζονται στην απόφαση 2009/563/ΕΚ.

2. Οι αιτήσεις απονομής του οικολογικού σήματος της ΕΕ για προϊόντα που ανήκουν στην κατηγορία προϊόντων «είδη υπόδησης», οι οποίες έχουν υποβληθεί εντός δύο μηνών από την ημερομηνία έκδοσης της παρούσας απόφασης, επιτρέπεται να βασίζονται είτε στα κριτήρια της απόφασης 2009/563/ΕΚ είτε στα κριτήρια της παρούσας απόφασης. Οι αιτήσεις αυτές αξιολογούνται σύμφωνα με τα κριτήρια στα οποία βασίζονται.

3. Οι άδειες χρήσης του οικολογικού σήματος της ΕΕ που χορηγούνται σύμφωνα με τα κριτήρια που καθορίζονται στην απόφαση 2009/563/ΕΚ επιτρέπεται να χρησιμοποιούνται επί 12 μήνες από την ημερομηνία έκδοσης της παρούσας απόφασης.

Άρθρο 8

Η παρούσα απόφαση απευθύνεται στα κράτη μέλη.









ΠΑΡΑΡΤΗΜΑ

ΚΡΙΤΗΡΙΑ ΑΠΟΝΟΜΗΣ ΤΟΥ ΟΙΚΟΛΟΓΙΚΟΥ ΣΗΜΑΤΟΣ ΤΗΣ ΕΕ ΚΑΙ ΑΠΑΙΤΗΣΕΙΣ ΕΚΤΙΜΗΣΗΣ ΚΑΙ ΕΞΑΚΡΙΒΩΣΗΣ

Κριτήρια απονομής του οικολογικού σήματος της ΕΕ για «είδη υπόδησης»:

1. προέλευση δορών και δερμάτων, βαμβακιού, ξύλου και φελλού και τεχνητών ινών κυτταρίνης·

2. μείωση της κατανάλωσης νερού και επιβολή περιορισμών στη δέψη δορών και δερμάτων·

3. εκπομπές από την παραγωγή δέρματος, κλωστοϋφαντουργικών υλικών και καουτσούκ στο νερό·

4. πτητικές οργανικές ενώσεις (VOC)·

5. επικίνδυνες ουσίες στο προϊόν και τα κατασκευαστικά στοιχεία των υποδημάτων·

6. κατάλογος των υπό περιορισμό ουσιών (RSL)·

7. παράμετροι που ευνοούν τη μακροχρόνια χρήση·

8. εταιρική κοινωνική ευθύνη όσον αφορά εργασιακές πτυχές·

9. συσκευασία·

10. πληροφορίες επί της συσκευασίας.

Εκτίμηση και εξακρίβωση: Οι ειδικές απαιτήσεις όσον αφορά την εκτίμηση και την εξακρίβωση αναφέρονται στην περιγραφή κάθε κριτηρίου.

Όταν ο αιτών οφείλει να υποβάλει δηλώσεις, τεκμηρίωση, αναλύσεις, εκθέσεις δοκιμών ή άλλα αποδεικτικά στοιχεία από τα οποία να προκύπτει η συμμόρφωση προς τα κριτήρια, αυτά μπορούν να προέρχονται από τον αιτούντα ή από τον ή τους προμηθευτές του/της ή από τον ή τους προμηθευτές των τελευταίων, κατά περίπτωση.

Οι αρμόδιοι φορείς αναγνωρίζουν κατά προτίμηση τις βεβαιώσεις που εκδίδονται από φορείς οι οποίοι έχουν πιστοποιηθεί σύμφωνα με το αντίστοιχο εναρμονισμένο πρότυπο για τα εργαστήρια δοκιμών και βαθμονόμησης, καθώς και τις εξακριβώσεις από φορείς οι οποίοι έχουν πιστοποιηθεί σύμφωνα με το αντίστοιχο εναρμονισμένο πρότυπο για φορείς πιστοποίησης προϊόντων, διεργασιών και υπηρεσιών.

Όπου κρίνεται σκόπιμο, επιτρέπεται να χρησιμοποιούνται μέθοδοι δοκιμών διαφορετικές από τις αναφερόμενες σε κάθε κριτήριο, εφόσον είναι αποδεκτές ως ισοδύναμες από τον αρμόδιο φορέα που αξιολογεί την αίτηση.

Όπου ενδείκνυται, οι αρμόδιοι φορείς δύνανται να ζητούν την υποβολή δικαιολογητικών και να διενεργούν ανεξάρτητες εξακριβώσεις ή επιτόπιες επισκέψεις.

Το τελικό προϊόν είναι ένα ζεύγος υποδημάτων. Οι απαιτήσεις αφορούν το μέγεθος των υποδημάτων: Μέγεθος 42 ανδρικό (γαλλικό), μέγεθος 38 γυναικείο (γαλλικό), μέγεθος 40 «unisex» (γαλλικό), μέγεθος 32 παιδικό (γαλλικό) (ή το μεγαλύτερο μέγεθος σε περίπτωση μεγεθών μικρότερων του 32 γαλλικό), και μέγεθος 26 παιδικό (γαλλικό) για παιδιά ηλικίας κάτω των 3 ετών.

Εκτός εάν ορίζεται διαφορετικά, τα κριτήρια ισχύουν για το τελικό προϊόν, το οποίο αποτελείται από το άνω μέρος του υποδήματος και από την εξωτερική σόλα, τα οποία έχουν κατασκευαστεί από ομοιογενή υλικά και αντικείμενα που απαρτίζουν το τελικό προϊόν.

Ο αιτών υποβάλλει τον κατάλογο υλικών του προϊόντος, στον οποίο απαριθμούνται όλα τα ομοιογενή υλικά και τα αντικείμενα που χρησιμοποιήθηκαν. Το βάρος κάθε υλικού κατασκευής εκφράζεται σε γραμμάρια και ως ποσοστό του άνω μέρους και της εξωτερικής σόλας του υποδήματος. Δηλώνεται το συνολικό βάρος της τελικής μονάδας προϊόντος.

Το κριτήριο 6 αναφέρεται σε έναν κατάλογο των υπό περιορισμό ουσιών ο οποίος παρατίθεται στο προσάρτημα. Ο κατάλογος καθορίζει το πεδίο των περιορισμών και τις αντίστοιχες μεθόδους εξακρίβωσης.

ΚΡΙΤΗΡΙΑ ΟΙΚΟΛΟΓΙΚΟΥ ΣΗΜΑΤΟΣ ΤΗΣ ΕΕ

Κριτήριο 1 — Προέλευση δορών και δερμάτων, βαμβακιού, ξύλου και φελλού, τεχνητών ινών κυτταρίνης και πλαστικών

1.1. Απαιτήσεις σχετικά με τις δορές και τα δέρματα

Οι ακατέργαστες δορές και τα δέρματα που προορίζονται για χρήση σε τελικό προϊόν υπόκεινται στους περιορισμούς που ορίζονται στα κριτήρια 1.1α) και 1.1β).

1.1α) Δορές και δέρματα

Το κριτήριο 1.1α) ισχύει όταν η περιεκτικότητα του άνω μέρους ή της εξωτερικής σόλας του υποδήματος σε δέρμα είναι μεγαλύτερη από 10,0 % κατά βάρος του κάθε μέρους.

Στην παραγωγή δέρματος που προορίζεται για χρήση στο τελικό προϊόν επιτρέπεται η χρήση μόνο ακατέργαστων δορών και δερμάτων από ζώα που εκτρέφονται για παραγωγή γάλακτος ή κρέατος.

Εκτίμηση και εξακρίβωση: ο αιτών υποβάλλει δήλωση συμμόρφωσης από τον κατασκευαστή δερμάτων ή τον προμηθευτή δορών ή δερμάτων. Στη δήλωση αναφέρεται ότι η εταιρεία παρασκευής δερμάτων διενεργεί ελέγχους εξακρίβωσης συμμόρφωσης για τις πρώτες ύλες που χρησιμοποιούνται και ότι οι ακατέργαστες δορές και τα δέρματα που προορίζονται για χρήση στο τελικό προϊόν προέρχονται από ζώα που εκτρέφονται για παραγωγή γάλακτος ή κρέατος.

1.1β) Απαγορευμένες δορές και δέρματα

Οι ακατέργαστες δορές και τα δέρματα που προέρχονται από είδη που έχουν εξαφανιστεί, έχουν εξαφανιστεί στο φυσικό περιβάλλον, είναι απειλούμενα σε κρίσιμο βαθμό, είναι επαπειλούμενα, ευάλωτα ή ανήκουν στην κατηγορία των απειλούμενων ειδών, σύμφωνα με τις κατηγορίες που έχει θεσπίσει η Διεθνής Ένωση για τη Διατήρηση της Φύσης (IUCN) στον κόκκινο κατάλογο απειλούμενων ειδών ( 3 ), δεν χρησιμοποιούνται στο τελικό προϊόν.

Εκτίμηση και εξακρίβωση: ο αιτών υποβάλλει δήλωση συμμόρφωσης από τον κατασκευαστή δερμάτων ή τον προμηθευτή δερμάτων. Στη δήλωση προσδιορίζεται το ζώο προέλευσης και επισημαίνεται ότι οι ακατέργαστες δορές και τα δέρματα που προορίζονται για χρήση στο τελικό προϊόν δεν προέρχονται από είδη που έχουν εξαφανιστεί, έχουν εξαφανιστεί στο φυσικό περιβάλλον, είναι απειλούμενα σε κρίσιμο βαθμό, είναι επαπειλούμενα, ευάλωτα ή ανήκουν στην κατηγορία των απειλούμενων ειδών, σύμφωνα με την κατηγοριοποίηση της IUCN.

1.2. Βαμβάκι και άλλες φυσικές κυτταρινούχες ίνες από σπόρους

Το κριτήριο 1.2 ισχύει όταν η περιεκτικότητα του άνω μέρους ή της εξωτερικής σόλας του υποδήματος σε βαμβάκι είναι μεγαλύτερη από 10,0 % κατά βάρος του κάθε μέρους.

Το βαμβάκι που περιέχει τουλάχιστον 70,0 % κατά βάρος (β/β) ανακυκλωμένου περιεχομένου εξαιρείται από την απαίτηση του κριτηρίου 1.2.

Το βαμβάκι και οι άλλες φυσικές κυτταρινούχες ίνες από σπόρους (εφεξής «βαμβάκι») που δεν αποτελούνται από ανακυκλωμένες ίνες πρέπει να περιέχουν ένα ελάχιστο ποσοστό βαμβακιού βιολογικής καλλιέργειας [βλέπε κριτήριο 1.2α)] ή βαμβακιού από ολοκληρωμένη διαχείριση επιβλαβών οργανισμών (ΟΔΕΟ) [βλέπε κριτήριο 1.2β)].

Τα κλωστοϋφαντουργικά υλικά στα οποία έχει απονεμηθεί οικολογικό σήμα της ΕΕ βάσει των οικολογικών κριτηρίων της απόφασης 2014/350/ΕΕ της Επιτροπής ( 4 ) θεωρείται ότι συμμορφώνονται με το κριτήριο 1.2.

Εκτίμηση και εξακρίβωση: ο αιτών ή ο προμηθευτής υλικών υποβάλλει, κατά περίπτωση, δήλωση συμμόρφωσης.

Όταν χρησιμοποιούνται κλωστοϋφαντουργικά υλικά με οικολογικό σήμα της ΕΕ, ο αιτών υποβάλλει αντίγραφο του πιστοποιητικού οικολογικού σήματος της ΕΕ στο οποίο φαίνεται ότι η απονομή του σήματος συνάδει με την απόφαση 2014/350/ΕΕ.

Κατά περίπτωση, το ανακυκλωμένο περιεχόμενο πρέπει να είναι ανιχνεύσιμο έως την επανεπεξεργασία του υλικού τροφοδοσίας της ανακύκλωσης. Αυτό εξακριβώνεται με πιστοποίηση από ανεξάρτητο τρίτο μέρος της αλυσίδας ελέγχου παραγωγής ή από έγγραφα τεκμηρίωσης που παρέχουν οι προμηθευτές και οι επιχειρήσεις επανεπεξεργασίας υλικών τροφοδοσίας της ανακύκλωσης.

1.2α) Πρότυπο βιολογικής παραγωγής

Με εξαίρεση τα είδη υπόδησης που προορίζονται για παιδιά ηλικίας κάτω των τριών ετών, ένα ποσοστό τουλάχιστον 10 % κατά βάρος των μη ανακυκλωμένων ινών βαμβακιού που χρησιμοποιούνται στο προϊόν πρέπει να έχει καλλιεργηθεί σύμφωνα με τις απαιτήσεις που καθορίζει ο κανονισμός (ΕΚ) αριθ. 834/2007 του Συμβουλίου ( 5 ), το εθνικό πρόγραμμα των ΗΠΑ για τη βιολογική γεωργία (NOP) ή άλλες αντίστοιχες νομικές υποχρεώσεις που επιβάλλουν οι εμπορικοί εταίροι της ΕΕ. Το περιεχόμενο βιολογικό βαμβάκι επιτρέπεται να περιλαμβάνει βαμβάκι βιολογικής γεωργίας και βαμβάκι από μεταβατική καλλιέργεια.

Τουλάχιστον το 95 % κ.β. των μη ανακυκλωμένων ινών βαμβακιού που χρησιμοποιούνται για είδη υπόδησης τα οποία προορίζονται για παιδιά ηλικίας κάτω των 3 ετών πρέπει να είναι βιολογικό βαμβάκι.

Όταν το βιολογικό βαμβάκι πρόκειται να αναμειχθεί με συμβατικό βαμβάκι ή βαμβάκι ΟΔΕΟ, το βαμβάκι πρέπει να προέρχεται από μη γενετικά τροποποιημένες ποικιλίες.

Ισχυρισμοί περί βιολογικού περιεχομένου επιτρέπεται να διατυπώνονται μόνον όταν το βιολογικό περιεχόμενο είναι τουλάχιστον 95 %.

Εκτίμηση και εξακρίβωση: ο αιτών ή ο προμηθευτής του υλικού, όπως αρμόζει, υποβάλλει δήλωση συμμόρφωσης για το βιολογικό περιεχόμενο, τεκμηριωμένη από αποδεικτικά στοιχεία πιστοποιημένα από ανεξάρτητο φορέα ελέγχου τα οποία δείχνουν ότι αυτό έχει παραχθεί σύμφωνα με τις απαιτήσεις παραγωγής και επιθεώρησης που καθορίζει ο κανονισμός (ΕΚ) αριθ. 834/2007, το εθνικό πρόγραμμα των ΗΠΑ για τη βιολογική γεωργία (NOP) ή άλλοι εμπορικοί εταίροι. Η εξακρίβωση υποβάλλεται για κάθε χώρα προέλευσης.

Ο αιτών ή ο προμηθευτής του υλικού, όπως αρμόζει, θα πρέπει να αποδείξει τη συμμόρφωση με την απαίτηση περί ελάχιστης περιεκτικότητας σε βιολογικό βαμβάκι με βάση την ετήσια ποσότητα βαμβακιού που αγοράζεται για την παραγωγή του τελικού προϊόντος ή προϊόντων και ανάλογα με την κάθε γραμμή προϊόντων. Πρέπει να υποβληθούν αρχεία συναλλαγών και/ή τιμολόγια που να τεκμηριώνουν την ποσότητα του πιστοποιημένου βαμβακιού που έχει αγοραστεί.

Για το συμβατικό βαμβάκι ή το βαμβάκι ΟΔΕΟ που χρησιμοποιείται σε μείγματα με βιολογικό βαμβάκι, μια δοκιμασία διαλογής για κοινές γενετικές τροποποιήσεις θα γίνεται δεκτή ως απόδειξη της συμμόρφωσης της ποικιλίας βαμβακιού.

1.2β) Παραγωγή βαμβακιού σύμφωνα με τις αρχές της ολοκληρωμένης διαχείρισης επιβλαβών οργανισμών (ΟΔΕΟ) και περιορισμοί στη χρήση φυτοφαρμάκων

Με εξαίρεση τα είδη υπόδησης που προορίζονται για παιδιά ηλικίας κάτω των 3 ετών, τουλάχιστον το 20 % κατά βάρος των μη ανακυκλωμένων ινών βαμβακιού που χρησιμοποιείται στο προϊόν πρέπει να προέρχεται από καλλιέργεια σύμφωνα με τις αρχές της ΟΔΕΟ, όπως ορίζεται στο πρόγραμμα ΟΔΕΟ του Οργανισμού Επισιτισμού και Γεωργίας των Ηνωμένων Εθνών (FAO), ή με τα συστήματα Ολοκληρωμένης Διαχείρισης Καλλιεργειών (ΟΔΚ) που περιλαμβάνουν τις αρχές της ΟΔΕΟ.

Τουλάχιστον το 60 % κατά βάρος των μη ανακυκλωμένων ινών βαμβακιού που χρησιμοποιούνται για είδη υπόδησης που προορίζονται για παιδιά ηλικίας κάτω των 3 ετών πρέπει να προέρχεται από καλλιέργεια σύμφωνα με τις αρχές της ΟΔΕΟ.

Το βαμβάκι ΟΔΕΟ που προορίζεται για χρήση στο τελικό προϊόν πρέπει να προέρχεται από καλλιέργεια χωρίς τη χρήση των ακόλουθων ουσιών: aldicarb, αλδρίνη, camphechlor (τοξαφαίνη), captafol, chlordane, 2,4,5-T, chlordimeform, κυπερμεθρίνη, DDT, διελδρίνη, dinoseb και τα άλατά του, endosulfan, ενδρίνη, heptachlor, εξαχλωροβενζόλιο, εξαχλωροκυκλοεξάνιο (όλα τα ισομερή), methamidophos, μεθυλοπαραθείο, monocrotophos, νεονικοτινοειδή (clothianidine, imidacloprid, thiametoxam), παραθείο, πενταχλωροφαινόλη.

Εκτίμηση και εξακρίβωση: ο αιτών ή ο προμηθευτής υλικών, κατά περίπτωση, υποβάλλει δήλωση συμμόρφωσης προς το κριτήριο 1.2β), τεκμηριωμένη από αποδεικτικά στοιχεία τα οποία βεβαιώνουν ότι τουλάχιστον το 20 % κατά βάρος των μη ανακυκλωμένων ινών βαμβακιού που χρησιμοποιείται στο προϊόν, ή το 60 % κατά βάρος στην περίπτωση ειδών υπόδησης που προορίζονται για παιδιά ηλικίας κάτω των 3 ετών, προέρχεται από αγρότες που έχουν συμμετάσχει σε προγράμματα επίσημης κατάρτισης ΟΔΕΟ του ΟΗΕ ή σε κρατικά προγράμματα ολοκληρωμένης διαχείρισης καλλιεργειών (ΟΔΚ) και/ή έχουν υποστεί έλεγχο ως συμμετέχοντες σε συστήματα ΟΔΕΟ πιστοποιημένα από τρίτο φορέα. Η εξακρίβωση υποβάλλεται είτε ετησίως για κάθε χώρα προέλευσης είτε με βάση την πιστοποίηση όλων των ποσοτήτων βαμβακιού ΟΔΕΟ που αγοράστηκαν για την παραγωγή του προϊόντος.

Ο αιτών ή ο προμηθευτής υλικών, κατά περίπτωση, δηλώνει επίσης ότι το βαμβάκι ΟΔΕΟ δεν προήλθε από καλλιέργεια με τη χρήση οιασδήποτε εκ των ουσιών που παρατίθενται στο κριτήριο 1.2β). Τα συστήματα πιστοποίησης ΟΔΕΟ που αποκλείουν τη χρήση των καταχωρισμένων ουσιών γίνονται δεκτά ως απόδειξη συμμόρφωσης.

1.3. Αειφορικά παραγόμενο ξύλο και φελλός

Το κριτήριο 1.3 ισχύει όταν η περιεκτικότητα του άνω μέρους ή της εξωτερικής σόλας του υποδήματος σε ξύλο ή φελλό είναι μεγαλύτερη από 10,0 % κατά βάρος του κάθε μέρους.

Όλη η ξυλεία και ο φελλός καλύπτονται από πιστοποιητικά αλυσίδας ελέγχου παραγωγής που έχουν εκδοθεί από ανεξάρτητο σύστημα πιστοποίησης τρίτου φορέα όπως το Συμβούλιο Διαχείρισης των Δασών (FSC), το Πρόγραμμα Υποστήριξης της Δασικής Πιστοποίησης (PEFC) ή κάποιο ισοδύναμο αυτών.

Όλη η παρθένος ξυλεία και ο φελλός δεν πρέπει να προέρχονται από είδη ΓΤΟ και πρέπει να καλύπτονται από έγκυρα πιστοποιητικά αειφόρου διαχείρισης δασών και αλυσίδας ελέγχου παραγωγής που έχουν εκδοθεί από ανεξάρτητο σύστημα πιστοποίησης τρίτων, όπως είναι το FSC και το PEFC ή κάποιο ισοδύναμο.

Όταν ένα σύστημα πιστοποίησης επιτρέπει σε ένα προϊόν ή σε μια γραμμή προϊόντων τη μείξη μη πιστοποιημένων υλικών με πιστοποιημένα και/ή ανακυκλωμένα υλικά, τουλάχιστον το 70 % της ξυλείας ή του φελλού, κατά περίπτωση, πρέπει να είναι αειφόρο πιστοποιημένο παρθένο υλικό και/ή ανακυκλωμένο υλικό.

Τα μη πιστοποιημένα υλικά καλύπτονται από σύστημα εξακρίβωσης που διασφαλίζει ότι προέρχονται από νόμιμη πηγή και ότι πληρούν κάθε άλλη απαίτηση του συστήματος πιστοποίησης όσον αφορά τα μη πιστοποιημένα υλικά.

Οι φορείς πιστοποίησης που χορηγούν πιστοποιητικά διαχείρισης δασών και/ή αλυσίδας ελέγχου της παραγωγής είναι διαπιστευμένοι ή αναγνωρισμένοι από το συγκεκριμένο σύστημα πιστοποίησης.

Εκτίμηση και εξακρίβωση: ο αιτών ή προμηθευτής του υλικού, κατά περίπτωση, παρέχει δήλωση συμμόρφωσης τεκμηριωμένη από έγκυρο/-α πιστοποιητικό/-ά αλυσίδας επιτήρησης, επικυρωμένα από ανεξάρτητο τρίτο μέρος, για όλα τα υλικά ξύλου και φελλού που χρησιμοποιούνται στο προϊόν ή στη γραμμή παραγωγής, τα οποία αποδεικνύουν ότι τουλάχιστον το 70 % των υλικών ξύλου ή φελλού προέρχεται από δάση ή εκτάσεις που υπόκεινται σε διαχείριση σύμφωνα με τις αρχές της αειφόρου διαχείρισης των δασών και/ή από ανακυκλωμένες πηγές που πληρούν τις απαιτήσεις που ορίζονται από το αντίστοιχο ανεξάρτητο σύστημα πιστοποίησης αλυσίδας επιτήρησης. Ως πιστοποιητικά από ανεξάρτητο τρίτο μέρος γίνονται δεκτά αυτά που βασίζονται στα συστήματα FSC, PEFC ή σε ισοδύναμα αυτών. Εάν το σύστημα δεν ορίζει ειδικά ότι όλα τα παρθένα υλικά πρέπει να προέρχονται από είδη μη ΓΤΟ, πρέπει να υποβληθούν πρόσθετα στοιχεία που να το αποδεικνύουν.

Εάν το προϊόν ή η γραμμή προϊόντων περιλαμβάνει μη πιστοποιημένο παρθένο υλικό, θα πρέπει να υποβάλλεται αποδεικτικό που να βεβαιώνει ότι η εκατοστιαία αναλογία του μη πιστοποιημένου παρθένου υλικού δεν υπερβαίνει το 30 % και ότι το εν λόγω υλικό καλύπτεται από σύστημα εξακρίβωσης το οποίο διασφαλίζει ότι προέρχεται από νόμιμη πηγή και ότι ανταποκρίνεται σε κάθε άλλη απαίτηση του συστήματος πιστοποίησης όσον αφορά τα μη πιστοποιημένα υλικά.

1.4. Τεχνητές ίνες κυτταρίνης (συμπεριλαμβανομένων βισκόζης, modal και lyocell)

Το κριτήριο 1.4 ισχύει όταν η περιεκτικότητα του άνω μέρους ή της εξωτερικής σόλας του υποδήματος σε τεχνητές ίνες κυτταρίνης είναι μεγαλύτερη σε βάρος 10,0 % κατά βάρος του κάθε μέρους.

Οι τεχνητές ίνες κυτταρίνης που περιέχουν 70,0 % ή μεγαλύτερο βάρος κατά βάρος του ανακυκλωμένου περιεχομένου εξαιρούνται από την απαίτηση του κριτηρίου 1.4.

Τουλάχιστον το 25,0 % του μη ανακυκλωμένου πολτού από ίνες πρέπει να παράγεται από ξύλο που έχει καλλιεργηθεί σύμφωνα με τις αρχές της αειφόρου διαχείρισης των δασών, όπως ορίζονται από τον FAO των ΗΕ. Το υπόλοιπο ποσοστό του μη ανακυκλωμένου πολτού από ίνες πρέπει να παράγεται από πολτό προερχόμενο από νόμιμη δασοκομία και φυτείες.

Τα κλωστοϋφαντουργικά προϊόντα στα οποία έχει απονεμηθεί οικολογικό σήμα της ΕΕ βάσει των οικολογικών κριτηρίων της απόφασης 2014/350/ΕΕ θεωρείται ότι συμμορφώνονται με το κριτήριο 1.4.

Εκτίμηση και εξακρίβωση: ο αιτών ή ο προμηθευτής υλικών υποβάλλει, κατά περίπτωση, δήλωση συμμόρφωσης.

Όταν χρησιμοποιούνται κλωστοϋφαντουργικά υλικά με οικολογικό σήμα της ΕΕ, ο αιτών υποβάλλει αντίγραφο του πιστοποιητικού οικολογικού σήματος της ΕΕ στο οποίο φαίνεται ότι η απονομή του σήματος συνάδει με την απόφαση 2014/350/ΕΕ. Διαφορετικά, ο αιτών λαμβάνει από τον παραγωγό (τους παραγωγούς) των ινών έγκυρα πιστοποιητικά της αλυσίδας ελέγχου που έχουν εκδοθεί από τρίτο μέρος και τεκμηριώνουν ότι οι ίνες ξύλου έχουν καλλιεργηθεί σύμφωνα με τις αρχές της αειφόρου διαχείρισης των δασών και/ή προέρχονται από νόμιμες πηγές. Ως πιστοποιητικά από τρίτο μέρος γίνονται δεκτά αυτά που βασίζονται στα συστήματα FSC, PEFC ή ισοδύναμα.

Ο παραγωγός των ινών τεκμηριώνει ότι έχουν εφαρμοστεί οι διαδικασίες δέουσας επιμέλειας που καθορίζονται στον κανονισμό (ΕΚ) αριθ. 995/2010 του Ευρωπαϊκού Κοινοβουλίου και του Συμβουλίου ( 6 ) προκειμένου να διασφαλίζεται ότι η ξυλεία έχει υλοτομηθεί νόμιμα. Έγκυρες άδειες κατά την επιβολή της δασικής νομοθεσίας, τη διακυβέρνηση και το εμπόριο της ΕΕ (FLEGT) ή τη σύμβαση των Ηνωμένων Εθνών για το διεθνές εμπόριο απειλουμένων ειδών (CITES) και/ή πιστοποίηση από τρίτα μέρη γίνονται δεκτές ως αποδείξεις προμήθειας ξυλείας από νόμιμες πηγές.

Κατά περίπτωση, το ανακυκλωμένο περιεχόμενο πρέπει να είναι ανιχνεύσιμο έως την επανεπεξεργασία του υλικού τροφοδοσίας της ανακύκλωσης. Αυτό εξακριβώνεται με πιστοποίηση από τρίτο μέρος της αλυσίδας ελέγχου παραγωγής ή από έγγραφα τεκμηρίωσης που παρέχουν οι προμηθευτές και οι επιχειρήσεις επανεπεξεργασίας πρώτης ύλης.

1.5. Πλαστικά

Πλαστικά από PVC δεν πρέπει να χρησιμοποιούνται σε κανένα τμήμα του προϊόντος.

Εκτίμηση και εξακρίβωση: ο αιτών ή ο προμηθευτής υλικών υποβάλλει, κατά περίπτωση, δήλωση συμμόρφωσης.

Κριτήριο 2 — Μείωση της κατανάλωσης νερού και επιβολή περιορισμών στη δέψη δορών και δερμάτων

Οι ακατέργαστες δορές και τα δέρματα που προορίζονται για χρήση στο τελικό προϊόν υπόκεινται στο όριο κατανάλωσης νερού κατά τη δέψη, όπως ορίζεται στο κριτήριο 2.1.

Το δέρμα που χρησιμοποιείται σε προϊόντα που προορίζονται για παιδιά ηλικίας κάτω των 3 ετών υπόκειται στον περιορισμό της δέψης με βάση το χρώμιο, όπως ορίζεται στο κριτήριο 2.2.

2.1. Κατανάλωση νερού

Το κριτήριο ισχύει όταν η περιεκτικότητα του άνω μέρους ή της εξωτερικής σόλας του υποδήματος σε δέρμα είναι μεγαλύτερη σε βάρος από το 10,0 % κατά βάρος του κάθε μέρους.

Η κατανάλωση νερού που εκφράζεται ως ο ετήσιος μέσος όγκος νερού που καταναλώνεται ανά τόνο ακατέργαστων δορών και δερμάτων δεν πρέπει να υπερβαίνει τα όρια που παρατίθενται στον πίνακα 1.







Πίνακας 1 Μέγιστη επιτρεπόμενη κατανάλωση νερού κατά τη δέψη Δορές 28 m3/t Δέρματα 45 m3/t Φυτική δέψη δερμάτων 35 m3/t Δέρμα χοίρου 80 m3/t Δέρματα προβάτου 180 l/δέρμα

Εκτίμηση και εξακρίβωση: ο αιτών υποβάλλει δήλωση συμμόρφωσης από τον προμηθευτή δερμάτων ή την εταιρεία παρασκευής δερμάτων, κατά περίπτωση. Στη δήλωση ορίζεται ο ετήσιος όγκος παραγωγής δέρματος και η σχετική κατανάλωση νερού βάσει των ετήσιων μέσων τιμών των τελευταίων δώδεκα μηνών που προηγούνται της αίτησης, μετρούμενα βάσει της ποσότητας των λυμάτων που απορρίπτονται.

Εάν η διαδικασία παραγωγής δέρματος πραγματοποιείται σε διαφορετικές γεωγραφικές τοποθεσίες, ο αιτών ή ο προμηθευτής του ημικατεργασμένου δέρματος υποβάλλει έγγραφα τεκμηρίωσης στα οποία ορίζεται η ποσότητα του νερού που απορρίπτεται (m3) για την ποσότητα του ημικατεργασμένου δέρματος που υφίσταται επεξεργασία σε τόνους (t) ή σε αριθμό δερμάτων για το δέρμα προβάτων, κατά περίπτωση, βάσει των ετήσιων μέσων τιμών των τελευταίων δώδεκα μηνών που προηγούνται της αίτησης.

2.2. Περιορισμοί στη δέψη δορών και δερμάτων

Όσον αφορά τα είδη υπόδησης για παιδιά ηλικίας κάτω των 3 ετών, οι ακατέργαστες δορές και τα δέρματα που προορίζονται για χρήση σε φόδρες και πατάκια, όπως ορίζεται στο άρθρο 2 παράγραφος 2, υφίστανται επεξεργασία με τη χρήση τεχνολογίας δέψης χωρίς χρώμιο.

Εκτίμηση και εξακρίβωση: όσον αφορά τα είδη υπόδησης για παιδιά ηλικίας κάτω των 3 ετών, ο αιτών υποβάλλει δήλωση συμμόρφωσης από τον παρασκευαστή ή τον προμηθευτή δερμάτων, κατά περίπτωση, στην οποία αναφέρεται ότι το δέρμα που χρησιμοποιείται στα εσωτερικά μέρη των υποδημάτων (φόδρα και/ή πατάκια) έχει υποστεί δέψη χωρίς χρώμιο. Στη δήλωση προσδιορίζεται ο δεψικός παράγοντας που χρησιμοποιείται για την επεξεργασία ακατέργαστων δορών και δερμάτων.

Κριτήριο 3 — Εκπομπές από την παραγωγή δέρματος, κλωστοϋφαντουργικών υλικών και καουτσούκ στο νερό

Τα κλωστοϋφαντουργικά υλικά, το δέρμα και το καουτσούκ που προορίζονται για χρήση στο τελικό προϊόν υπόκεινται στο όριο των εκπομπών στο νερό.

Το κριτήριο ισχύει όταν η περιεκτικότητα των άνω μερών ή της εξωτερικής σόλας του υποδήματος σε δέρμα, κλωστοϋφαντουργικά υλικά ή καουτσούκ είναι μεγαλύτερη από το 10,0 % κατά βάρος του κάθε μέρους.

3.1. Χημικώς απαιτούμενο οξυγόνο (COD) σε λύματα βυρσοδεψείων

Η τιμή του COD στα λύματα βυρσοδεψείων, κατά την απόρριψή του σε επιφανειακά ύδατα μετά την επεξεργασία (εντός ή εκτός της εγκατάστασης), δεν πρέπει να υπερβαίνει τα 200,0 mg/l.

Εκτίμηση και εξακρίβωση: ο αιτών ή ο προμηθευτής υλικών, κατά περίπτωση, υποβάλλει δήλωση συμμόρφωσης συνοδευόμενη από αναλυτική τεκμηρίωση και εκθέσεις δοκιμών σύμφωνα με το πρότυπο ISO 6060, οι οποίες καταδεικνύουν τη συμμόρφωση με το συγκεκριμένο κριτήριο, βάσει μέσων μηνιαίων τιμών για το εξάμηνο πριν από την υποβολή της αίτησης. Τα δεδομένα αποδεικνύουν τη συμμόρφωση της μονάδας παραγωγής ή, εάν τα λύματα υποβάλλονται σε επεξεργασία εκτός της μονάδας, τη συμμόρφωση του φορέα επεξεργασίας λυμάτων.

3.2. Χημικώς απαιτούμενο οξυγόνο (COD) σε λύματα προερχόμενα από διεργασίες φινιρίσματος κλωστοϋφαντουργικών υλικών

Η τιμή του COD σε απορρίψεις λυμάτων προερχόμενων από διεργασίες φινιρίσματος κλωστοϋφαντουργικών υλικών δεν πρέπει να υπερβαίνει τα 20,0 g/kg επεξεργασμένων κλωστοϋφαντουργικών υλικών.

Στις διεργασίες φινιρίσματος συγκαταλέγονται η θερμοσκλήρυνση, η θερμοστερέωση, η επίστρωση και ο εμποτισμός των κλωστοϋφαντουργικών υλικών. Η εν λόγω απαίτηση ισχύει για υγρές διεργασίες που χρησιμοποιούνται στο φινίρισμα του κλωστοϋφαντουργικού υλικού. Η εκπλήρωση της απαίτησης μετράται κατάντη της εγκατάστασης επεξεργασίας λυμάτων ή της εγκατάστασης επεξεργασίας λυμάτων του δήμου, που δέχεται λύματα από τις μονάδες επεξεργασίας.

Τα κλωστοϋφαντουργικά προϊόντα στα οποία έχει απονεμηθεί οικολογικό σήμα της ΕΕ βάσει των οικολογικών κριτηρίων της απόφασης 2014/350/ΕΕ θεωρείται ότι συμμορφώνονται με το κριτήριο 3.2.

Εκτίμηση και εξακρίβωση: ο αιτών ή ο προμηθευτής υλικών υποβάλλει, κατά περίπτωση, δήλωση συμμόρφωσης.

Όταν χρησιμοποιούνται κλωστοϋφαντουργικά υλικά με οικολογικό σήμα της ΕΕ, ο αιτών υποβάλλει αντίγραφο του πιστοποιητικού οικολογικού σήματος της ΕΕ στο οποίο φαίνεται ότι η απονομή του σήματος συνάδει με την απόφαση 2014/350/ΕΕ.

Διαφορετικά, ο αιτών ή ο προμηθευτής υλικών, κατά περίπτωση, υποβάλλει λεπτομερή έγγραφα τεκμηρίωσης και εκθέσεις δοκιμών σύμφωνα με το πρότυπο ISO 6060, οι οποίες καταδεικνύουν τη συμμόρφωση με το συγκεκριμένο κριτήριο, βάσει μέσων μηνιαίων τιμών για το εξάμηνο πριν από την υποβολή της αίτησης. Τα δεδομένα αποδεικνύουν τη συμμόρφωση της μονάδας παραγωγής ή, εάν τα λύματα υποβάλλονται σε επεξεργασία εκτός της μονάδας, τη συμμόρφωση του φορέα επεξεργασίας λυμάτων.

3.3. Χημικώς απαιτούμενο οξυγόνο (COD) σε λύματα προερχόμενα από την επεξεργασία φυσικού και συνθετικού καουτσούκ

Η τιμή του COD στα λύματα που προέρχονται από την επεξεργασία φυσικού και συνθετικού καουτσούκ, κατά περίπτωση, κατά την απόρριψή τους σε επιφανειακά ύδατα μετά την επεξεργασία (εντός ή εκτός της εγκατάστασης), δεν πρέπει να υπερβαίνει τα 150,0 mg/l. Η εν λόγω απαίτηση ισχύει για υγρές διεργασίες παρασκευής καουτσούκ.

Εκτίμηση και εξακρίβωση: ο αιτών ή ο προμηθευτής υλικών, κατά περίπτωση, υποβάλλει δήλωση συμμόρφωσης τεκμηριωμένη από αναλυτική τεκμηρίωση και εκθέσεις δοκιμών σύμφωνα με το πρότυπο ISO 6060, οι οποίες καταδεικνύουν τη συμμόρφωση με το συγκεκριμένο κριτήριο, βάσει μέσων μηνιαίων τιμών για το εξάμηνο πριν από την υποβολή της αίτησης. Τα δεδομένα καταδεικνύουν συμμόρφωση της μονάδας παραγωγής ή, εάν η επεξεργασία των λυμάτων πραγματοποιείται εκτός της εγκατάστασης, συμμόρφωση του φορέα επεξεργασίας λυμάτων.

3.4. Χρώμιο σε λύματα βυρσοδεψείου μετά την επεξεργασία

Η συνολική συγκέντρωση χρωμίου στα υγρά απόβλητα του βυρσοδεψείου, μετά την επεξεργασία δεν πρέπει να υπερβαίνει το 1,0 mg/l, όπως ορίζεται στην εκτελεστική απόφαση 2013/84/ΕΕ της Επιτροπής ( 7 ).

Εκτίμηση και εξακρίβωση: ο αιτών ή ο προμηθευτής υλικών, κατά περίπτωση, υποβάλλει δήλωση συμμόρφωσης τεκμηριωμένη από έκθεση δοκιμών, ακολουθώντας μία εκ των παρακάτω μεθόδων δοκιμών: ISO 9174, EN 1233 ή EN ISO 11885 για χρώμιο και αποδεικνύοντας συμμόρφωση με το εν λόγω κριτήριο βάσει μηνιαίων μέσων όρων για το εξάμηνο πριν από την υποβολή της αίτησης. Ο αιτών υποβάλλει δήλωση συμμόρφωσης με το κριτήριο ΒΔΤ 10 και είτε με το ΒΔΤ 11 ή το 12, κατά περίπτωση, της εκτελεστικής απόφασης 2013/84/ΕΕ για τη μείωση της περιεκτικότητας των απορρίψεων λυμάτων σε χρώμιο.

Κριτήριο 4 — Πτητικές οργανικές ενώσεις (VOC)

Εκτός εάν αναφέρεται διαφορετικά, η συνολική χρήση VOC κατά την τελική παραγωγή ειδών υπόδησης δεν πρέπει να υπερβαίνει, κατά μέσο όρο, τα 18,0 g VOC/ζεύγος.

Όσον αφορά τα είδη υπόδησης που ταξινομούνται ως μέσα ατομικής προστασίας σύμφωνα με την οδηγία 89/686/ΕΟΚ, η συνολική χρήση VOC κατά την τελική παραγωγή ειδών υπόδησης δεν πρέπει να υπερβαίνει, κατά μέσο όρο, τα 20,0 g VOC/ζεύγος.

Εκτίμηση και εξακρίβωση: ο αιτών υποβάλλει δήλωση συμμόρφωσης τεκμηριωμένη από υπολογισμό της συνολικής χρήσης VOC κατά την τελική παραγωγή υποδημάτων, σύμφωνα με το πρότυπο EN 14602. Ο υπολογισμός συνοδεύεται από αποτελέσματα δοκιμών και έγγραφα τεκμηρίωσης (καταχώριση των αγορασθέντων δερμάτων, κόλλες, φινιρίσματα και παραγωγή υποδημάτων), κατά περίπτωση.

Εφόσον ενδείκνυται, υποβάλλεται αντίγραφο πιστοποιητικού εκδοθέντος από κοινοποιημένο φορέα πιστοποίησης σύμφωνα με την οδηγία 89/686/ΕΟΚ, το οποίο αποδεικνύει ότι το προϊόν ταξινομείται ως μέσο ατομικής προστασίας.

Κριτήριο 5 — Επικίνδυνες ουσίες στο προϊόν και τα κατασκευαστικά στοιχεία των υποδημάτων

Η παρουσία, στο τελικό προϊόν και σε κάθε ομοιογενές υλικό η αντικείμενο αυτού, ουσιών και μειγμάτων που πληρούν τα κριτήρια ταξινόμησης σύμφωνα με το άρθρο 57 του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου ( 8 ) ως ουσίες που προκαλούν μεγάλη ανησυχία (SVHC), ή ουσιών και μειγμάτων που πληρούν τα κριτήρια ταξινόμησης, επισήμανσης και συσκευασίας (CLP) σύμφωνα με τον κανονισμό (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου ( 9 ) για τις επικίνδυνες ουσίες που απαριθμούνται στον πίνακα 2, περιορίζεται σύμφωνα με τα κριτήρια 5.1 και 5.2.

Για τους σκοπούς του παρόντος κριτηρίου, οι ουσίες που περιλαμβάνονται στον κατάλογο υποψήφιων προς αδειοδότηση ουσιών που προκαλούν πολύ μεγάλη ανησυχία (SVHC) και οι ταξινομήσεις επικινδυνότητας CLP ομαδοποιούνται στον πίνακα 2 ανάλογα με τις επικίνδυνες ιδιότητές τους.

Το κριτήριο δεν ισχύει για ουσίες ή μείγματα των οποίων οι ιδιότητες μεταβάλλονται με την επεξεργασία (με άλλα λόγια, ουσίες παύουν να είναι βιοδιαθέσιμες ή υφίστανται χημική τροποποίηση) με αποτέλεσμα να εκλείπει ο προσδιορισθείς κίνδυνος. Σε αυτά περιλαμβάνονται οι χημικές αντιδράσεις τροποποίησης των ουσιών, όπως ο πολυμερισμός κατά τον οποίο πολυμερή και μονομερή συνδέονται με ομοιοπολικό δεσμό.

Τα κλωστοϋφαντουργικά προϊόντα στα οποία έχει απονεμηθεί οικολογικό σήμα της ΕΕ βάσει των οικολογικών κριτηρίων της απόφασης 2014/350/ΕΕ θεωρείται ότι συμμορφώνονται με το κριτήριο 5.

Πίνακας 2

Ομαδοποίηση περιοριζόμενων κινδύνων

Κίνδυνοι ομάδας 1 — Ουσίες που προκαλούν πολύ μεγάλη ανησυχία (SVHC)

Κίνδυνοι που κατατάσσουν μια ουσία ή ένα μείγμα στην ομάδα 1:

— Ουσίες που εμφανίζονται στον κατάλογο υποψήφιων προς αδειοδότηση ουσιών που προκαλούν πολύ μεγάλη ανησυχία (SVHC) του Ευρωπαϊκού Οργανισμού Χημικών Προϊόντων (ECHA) ( 10

— Καρκινογόνες, μεταλλαξιογόνες και/ή τοξικές για την αναπαραγωγή (ΚΜΤ) κατηγορίας 1Α ή 1Β: H340, H350, H350i, H360, H360F, H360D, H360FD, H360Fd, H360Df

Κίνδυνοι ομάδας 2 — Κίνδυνοι CLP

Κίνδυνοι που κατατάσσουν μια ουσία ή ένα μείγμα στην ομάδα 2:

— CMR κατηγορίας 2: H341, H351, H361f, H361d, H361fd, H362

— Υδατική τοξικότητα κατηγορίας 1: H400, H410

— Οξεία τοξικότητα κατηγορίας 1 και 2: H300, H310, H330,

— Τοξικότητα από αναρρόφηση κατηγορίας 1: H304

— Ειδική τοξικότητα στα όργανα-στόχους (STOT) κατηγορίας 1: H370, H372

— Ευαισθητοποιητικό του δέρματος κατηγορίας 1: H317

Κίνδυνοι ομάδας 3 — Κίνδυνοι CLP

Κίνδυνοι που κατατάσσουν μια ουσία ή ένα μείγμα στην ομάδα 3:

— Υδατική τοξικότητα κατηγορίας 2, 3 και 4: H411, H412, H413

— Οξεία τοξικότητα κατηγορίας 3: H301, H311, H331, EUH070

— Ειδική τοξικότητα στα όργανα-στόχους (STOT ( *1 )) κατηγορίας 2: H371, H373

5.1. Περιορισμός ουσιών που προκαλούν πολύ μεγάλη ανησυχία (SVHC)

Το τελικό προϊόν, και κάθε ομοιογενές υλικό η αντικείμενο αυτού, δεν περιέχει ουσίες που έχουν χαρακτηριστεί σύμφωνα με τη διαδικασία που περιγράφεται στο άρθρο 59 παράγραφος 1 του κανονισμού (ΕΚ) αριθ. 1907/2006 και περιλαμβάνονται στον κατάλογο υποψήφιων προς αδειοδότηση ουσιών SVHC, σε συγκεντρώσεις που υπερβαίνουν το 0,10 % κατά βάρος.

Δεν επιτρέπεται καμία παρέκκλιση από τον κατάλογο υποψήφιων προς αδειοδότηση ουσιών SVHC εφόσον υπάρχουν στο τελικό προϊόν ή σε κάθε ομοιογενές υλικό η αντικείμενο που συνιστά μέρος του τελικού προϊόντος σε συγκεντρώσεις που υπερβαίνουν το 0,10 % κατά βάρος.

Η διαλογή βασίζεται σε προσδιορισμό του δυναμικού παρουσίας ουσιών στο προϊόν.

Εκτίμηση και εξακρίβωση: ο αιτών υποβάλλει δήλωση συμμόρφωσης τεκμηριωμένη, κατά περίπτωση, από δηλώσεις του προμηθευτή υλικών σχετικά με την απουσία ουσιών SVHC σε συγκεντρώσεις που υπερβαίνουν το 10 % (κατά βάρος) για το τελικό προϊόν, και για κάθε ομοιογενές υλικό η αντικείμενο που συνιστά μέρος του προϊόντος. Οι δηλώσεις γίνονται με αναφορά στην πιο πρόσφατη έκδοση του καταλόγου υποψήφιων προς αδειοδότηση ουσιών που δημοσιεύεται από τον ECHA ( 11 ).

Όταν χρησιμοποιούνται κλωστοϋφαντουργικά υλικά με οικολογικό σήμα της ΕΕ, ο αιτών υποβάλλει αντίγραφο του πιστοποιητικού οικολογικού σήματος της ΕΕ στο οποίο φαίνεται ότι η απονομή του σήματος συνάδει με την απόφαση 2014/350/ΕΕ.

5.2. Περιορισμοί που βασίζονται σε ταξινομημένες κατά CLP ουσίες και μείγματα

Με εξαίρεση τις φόδρες και τα πατάκια, όπως ορίζεται στο άρθρο 2 παράγραφος 2 της παρούσας απόφασης, το κριτήριο ισχύει όταν η περιεκτικότητα του άνω μέρους ή της εξωτερικής σόλας του υποδήματος σε ομοιογενή υλικά ή αντικείμενα υπερβαίνει το 3,0 % (κατά βάρος) του κάθε μέρους. Όσον αφορά τις φόδρες και τα πατάκια, κάθε ομοιογενές υλικό ή αντικείμενο που χρησιμοποιείται σε φόδρες και εσωτερικές σόλες υπόκειται στον περιορισμό που ορίζεται στην ακόλουθη παράγραφο.

Οι ουσίες και τα μείγματα που εμπίπτουν στις κατηγορίες που παρατίθενται στον πίνακα 3 και πληρούν τα κριτήρια ταξινόμησης στους κινδύνους CLP του πίνακα 2 δεν απαντούν σε ομοιογενή υλικά ή αντικείμενα που απαρτίζουν το τελικό προϊόν σε συγκεντρώσεις που υπερβαίνουν το 0,10 % (κατά βάρος).

Πίνακας 3

Ομάδες ουσιών και μειγμάτων για τις οποίες ισχύει το κριτήριο 5.2

— Δραστικές ουσίες βιοκτόνων·

— Χρωστικές ύλες (συμπεριλαμβανομένων μελανιών, χρωστικών ουσιών και βερνικιών)·

— Βοηθητικές ουσίες, μέσα εξισορρόπησης, διογκωτικά και διασπαρτικά υλικά, επιφανειοδραστικές ουσίες·

— Λιπαντικές ουσίες·

— Διαλύτες·

— Πυκνωτικά, συνδετικά υλικά, σταθεροποιητές και πλαστικοποιητές·

— Επιβραδυντικά φλόγας·

— Παράγοντες σταυρόδεσης πολυμερών, συγκολλητικά·

— Υλικά απώθησης νερού, ρύπων και κηλίδων.

Η χρήση συγκεκριμένων ουσιών και μειγμάτων που παρατίθενται στον πίνακα 3 εξαιρείται από τις απαιτήσεις του κριτηρίου 5.2 υπό τους όρους που καθορίζονται στον πίνακα 4.







Πίνακας 4 Όροι παρέκκλισης που ισχύουν για τη χρήση λειτουργικών ουσιών και μειγμάτων Ουσίες και μείγματα Πεδίο εφαρμογής της παρέκκλισης Όροι παρέκκλισης Δυνατότητα εφαρμογής σε είδη υπόδησης Νικέλιο H317, H351, H372 Νικέλιο μπορεί να περιέχεται μόνο στον ανοξείδωτο χάλυβα. Ο ρυθμός απελευθέρωσης νικελίου από τον ανοξείδωτο χάλυβα πρέπει να είναι μικρότερο ή ίσο με 0,5 μg/cm2/εβδομάδα, όπως ορίζεται στο κριτήριο 6 (RSL). Μεταλλικά καλύμματα δακτύλων και εξαρτήματα υποδημάτων Χρωστικές ουσίες για βαφή και τυποβαφή χωρίς πιγμέντα H301, H311, H331, H317 Στα βαφεία και εκτυπωτήρια χρησιμοποιούνται συνθέσεις βαφής χωρίς σκόνη ή σύστημα αυτόματης δοσομέτρησης και παροχής, ώστε να ελαχιστοποιείται η έκθεση των εργαζομένων. Χρωστικές ουσίες Χρωστικές ουσίες για βαφή και τυποβαφή χωρίς πιγμέντα H411, H412, H413 Η χρήση χρωμάτων αντίδρασης, απευθείας βαφόντων χρωμάτων, χρωμάτων οξειδοαναγωγής (βαφών κάδου) ή θειούχων χρωμάτων με τις ταξινομήσεις αυτές πληροί τουλάχιστον έναν από τους ακόλουθους όρους: 1. χρήση βαφών υψηλής χημικής συγγένειας· 2. επίτευξη ποσοστού απόρριψης χαμηλότερου του 3,0 %· 3. χρήση οργάνων χρωματικής αντιστοίχισης· 4. χρήση τυποποιημένων διαδικασιών λειτουργίας (SOP) για τη διεργασία βαφής· 5. χρήση αποχρωματισμού για την επεξεργασία λυμάτων. Η χρήση βαφής σε διάλυμα και/ή ψηφιακής τυποβαφής εξαιρείται από τους παρόντες όρους. Χρωστικές ουσίες Υλικά απώθησης νερού, ρύπων και κηλίδων H413 Οι απωθητικοί παράγοντες και τα προϊόντα διάσπασής τους είναι ουσίες οι οποίες είναι άμεσα και/ή εγγενώς βιοαποικοδομήσιμες και μη βιοαποδομήσιμες στο υδάτινο περιβάλλον, συμπεριλαμβανομένων των υδατικών ιζημάτων. Υδροαπώθηση Υπολείμματα βοηθητικών ουσιών που απαντούν σε ομοιογενή υλικά ή αντικείμενα τα οποία αποτελούν μέρος του τελικού προϊόντος Στις βοηθητικές ουσίες περιλαμβάνονται: φορείς, μέσα εξισορρόπησης, μέσα διασποράς, επιφανειοδραστικές ουσίες, πυκνωτικά, συνδετικά υλικά H301, H311, H331, H371, H373, H317 (1B), H411, H412, H413, EUH070, Οι συνθέσεις σκευασμάτων εκτελούνται με χρήση αυτόματων δοσομετρικών συστημάτων και για τις διεργασίες εφαρμόζονται τυποποιημένες διαδικασίες λειτουργίας. Δεν επιτρέπεται η παρουσία ουσιών ταξινομημένων ως H317, H1, H311 (331B) σε συγκεντρώσεις μεγαλύτερες του 1,0 % κ.β. σε κανένα ομοιογενές ομοιογενές υλικό ή αντικείμενο που αποτελεί μέρος του τελικού προϊόντος. Βοηθητικός εξοπλισμός

Εκτίμηση και εξακρίβωση: ο αιτών υποβάλλει δήλωση συμμόρφωσης με το κριτήριο 5.2 τεκμηριωμένη, κατά περίπτωση, από δηλώσεις συμμόρφωσης του/των προμηθευτή/-ών του υλικού. Η δήλωση τεκμηριώνεται από κατάλογο των ουσιών και/ή των ουσιών στα μείγματα, όπως ορίζονται στον πίνακα 3, τα οποία απαντούν σε οποιοδήποτε ομοιογενές υλικό ή αντικείμενο που αποτελεί μέρος του τελικού προϊόντος, μαζί με πληροφορίες σχετικά με την ταξινόμηση ή τη μη ταξινόμηση επικινδυνότητας.

Για την τεκμηρίωση δηλώσεων περί ταξινόμησης ή μη ταξινόμησης επικινδυνότητας, υποβάλλονται οι ακόλουθες πληροφορίες για κάθε ουσία ή μείγμα:

— ο αριθμός CAS, EC ή καταλόγου της ουσίας (εφόσον υπάρχει, όταν πρόκειται για μείγμα)·

— η φυσική μορφή και κατάσταση στην οποία χρησιμοποιείται η ουσία ή το μείγμα·

— εναρμονισμένες ταξινομήσεις επικινδυνότητας CLP·

— καταχωρίσεις αυτοταξινόμησης στη βάση δεδομένων του ECHA με τις καταχωρισμένες κατά REACH ουσίες, εφόσον δεν υπάρχει εναρμονισμένη ταξινόμηση ( 12 )·

— ταξινομήσεις μειγμάτων σύμφωνα με τα κριτήρια που ορίζονται στον κανονισμό CLP.

Όταν εξετάζονται οι καταχωρίσεις αυτοταξινόμησης στη βάση δεδομένων ουσιών καταχωρισμένων κατά REACH, δίνεται προτεραιότητα σε καταχωρίσεις που υποβάλλονται από κοινού.

Όταν μια ταξινόμηση καταγράφεται ως «έλλειψη στοιχείων» ή «ασαφής», σύμφωνα με τη βάση δεδομένων καταχωρισμένων ουσιών του REACH ή στις περιπτώσεις που μια ουσία δεν έχει ακόμη καταχωριστεί βάσει του κανονισμού REACH, παρέχονται τοξικολογικά δεδομένα που πληρούν τις απαιτήσεις του παραρτήματος VII του κανονισμού (ΕΚ) αριθ. 1907/2006 τα οποία αρκούν για να στηρίξουν σαφείς αυτοταξινομήσεις σύμφωνα με το παράρτημα I του κανονισμού (ΕΚ) αριθ. 1272/2008 και τη βοηθητική καθοδήγηση του ECHA. Σε περίπτωση καταχώρισης στη βάση δεδομένων με την ένδειξη «έλλειψη στοιχείων» ή «ασαφής», οι αυτοταξινομήσεις εξακριβώνονται, με τις ακόλουθες πηγές πληροφοριών να γίνονται δεκτές:

— Τοξικολογικές μελέτες και εκτιμήσεις επικινδυνότητας από ρυθμιστικούς οργανισμούς ομότιμους του ECHA ( 13 ), ρυθμιστικούς φορείς των κρατών μελών ή διακυβερνητικούς φορείς.

— Πλήρως συμπληρωμένο δελτίο δεδομένων ασφαλείας σύμφωνα με το παράρτημα II του κανονισμού (ΕΚ) αριθ. 1907/2006.

— Τεκμηριωμένη κρίση εμπειρογνώμονα που παρέχεται από επαγγελματία τοξικολόγο. Η εν λόγω κρίση βασίζεται σε επισκόπηση της επιστημονικής βιβλιογραφίας και των υφιστάμενων δεδομένων δοκιμών, όπου χρειάζεται τεκμηριωμένη από τα αποτελέσματα νέων δοκιμών που διενεργούνται από ανεξάρτητα εργαστήρια κατά τις οποίες χρησιμοποιήθηκαν μέθοδοι δοκιμών που αναγνωρίζονται από τον ECHA.

— Βεβαίωση, βασισμένη σε κρίση ειδικών όπου αρμόζει, που εκδόθηκε από διαπιστευμένο φορέα αξιολόγησης της συμμόρφωσης που διενεργεί αξιολογήσεις επικινδυνότητας σύμφωνα με το παγκοσμίως εναρμονισμένο σύστημα (GHS) ταξινόμησης και επισήμανσης των χημικών προϊόντων ή το σύστημα ταξινόμησης επικινδυνότητας CPL.

Σύμφωνα με το παράρτημα XI του κανονισμού (ΕΚ) αριθ. 1907/2006, οι πληροφορίες για τις επικίνδυνες ιδιότητες των ουσιών και των μειγμάτων μπορούν να συγκεντρωθούν με άλλα μέσα εκτός των δοκιμών, λόγου χάριν με την εφαρμογή εναλλακτικών μεθόδων, όπως οι μέθοδοι in vitro, με τη χρήση ποσοτικών μοντέλων της σχέσης δομής–δραστικότητας ή με τη χρήση ομαδοποίησης ή σύγκρισης (read-across).

Για τις ουσίες και τα μείγματα για τα οποία ισχύει παρέκκλιση και τα οποία παρατίθενται στον πίνακα 4, ο αιτών προσκομίζει απόδειξη ότι πληρούνται όλοι οι όροι παρέκκλισης.

Όταν χρησιμοποιούνται κλωστοϋφαντουργικά υλικά με οικολογικό σήμα της ΕΕ, ο αιτών υποβάλλει αντίγραφο του πιστοποιητικού οικολογικού σήματος της ΕΕ στο οποίο φαίνεται ότι η απονομή του σήματος συνάδει με την απόφαση 2014/350/ΕΕ.

Κριτήριο 6 — Κατάλογος των υπό περιορισμό ουσιών (RSL)

Το κριτήριο ισχύει όταν το βάρος οιουδήποτε ομοιογενούς υλικού ή αντικειμένου που χρησιμοποιείται στα άνω μέρη ή στην εξωτερική σόλα του υποδήματος είναι μεγαλύτερο από το 3,0 % κατά βάρος του κάθε μέρους.

Το τελικό προϊόν, τα ομοιογενή υλικά ή αντικείμενα που αποτελούν μέρος του τελικού προϊόντος ή οι συνθέσεις σκευασμάτων που χρησιμοποιούνται, κατά περίπτωση, δεν περιέχουν ουσίες που συγκαταλέγονται στον κατάλογο των υπό περιορισμό ουσιών (RSL). Η δυνατότητα εφαρμογής, το πεδίο εφαρμογής των περιορισμών, η εξακρίβωση και οι απαιτήσεις δοκιμών για κάθε ουσία ή ομάδα ουσιών περιλαμβάνονται στον RSL. Ο RSL παρατίθεται στο προσάρτημα της παρούσας απόφασης.

Ο αιτών γνωστοποιεί τον RSL σε όλους τους προμηθευτές υλικών ή αντικειμένων που θα χρησιμοποιηθούν ως μέρη του προϊόντος στο οποίο έχει χορηγηθεί οικολογικό σήμα της ΕΕ.

Τα κλωστοϋφαντουργικά προϊόντα στα οποία έχει απονεμηθεί οικολογικό σήμα της ΕΕ βάσει των οικολογικών κριτηρίων της απόφασης 2014/350/ΕΕ θεωρείται ότι συμμορφώνονται με το κριτήριο 6.

Εκτίμηση και εξακρίβωση: ο αιτών και ο/οι προμηθευτής/-ές υλικών του, κατά περίπτωση, υποβάλλουν δήλωση τήρησης του RSL τεκμηριωμένη με αποδεικτικά στοιχεία, που ισχύει για τις ουσίες και τα μείγματα που χρησιμοποιούνται για την παραγωγή του τελικού προϊόντος ή των υλικών του. Η εξακρίβωση για κάθε σχετική απαίτηση παρέχεται όπως ορίζει ο RSL και δύναται να περιλαμβάνει:

— δηλώσεις των υπεύθυνων για τα σχετικά στάδια της παραγωγής·

— δηλώσεις των προμηθευτών χημικών ουσιών· ή

— αποτελέσματα δοκιμών από την εργαστηριακή ανάλυση δειγμάτων του τελικού προϊόντος.

Εφόσον απαιτείται, τα δελτία δεδομένων ασφαλείας συμπληρώνονται σύμφωνα με τις οδηγίες που παρέχονται στα τμήματα 10, 11 και 12 του παραρτήματος II του κανονισμού (ΕΚ) αριθ. 1907/2006 (απαιτήσεις για τη σύνταξη των δελτίων δεδομένων ασφαλείας). Τα ελλιπή δελτία δεδομένων ασφαλείας απαιτούν την υποβολή συμπληρωματικών δηλώσεων εκ μέρους των προμηθευτών χημικών ουσιών.

Όταν απαιτείται εργαστηριακή ανάλυση του τελικού προϊόντος, αυτή διενεργείται για συγκεκριμένη γραμμή προϊόντων και βασίζεται σε τυχαία δειγματοληψία. Εφόσον προβλέπεται, η εν λόγω ανάλυση διενεργείται ετησίως κατά την περίοδο ισχύος της άδειας προκειμένου να αποδειχθεί η συνεχιζόμενη συμμόρφωση με το κριτήριο του RSL, και στη συνέχεια τα αποτελέσματα γνωστοποιούνται στον σχετικό αρμόδιο φορέα.

Τα δεδομένα δοκιμών που προέκυψαν για σκοπούς συμμόρφωσης με τους βιομηχανικούς RSL και με άλλα συστήματα πιστοποίησης ειδών υπόδησης γίνονται δεκτά όταν οι μέθοδοι δοκιμής είναι ισοδύναμες.

Όταν χρησιμοποιούνται κλωστοϋφαντουργικά προϊόντα με οικολογικό σήμα της ΕΕ, ο αιτών υποβάλλει αντίγραφο του πιστοποιητικού οικολογικού σήματος της ΕΕ στο οποίο φαίνεται ότι η απονομή του σήματος συνάδει με την απόφαση 2014/350/ΕΕ.

Κριτήριο 7 — Παράμετροι που ευνοούν τη μακροχρόνια χρήση

Τα υποδήματα εργασίας και τα υποδήματα ασφαλείας φέρουν το σήμα CE και πληρούν τις απαιτήσεις μακροχρόνιας χρήσης που ορίζονται στην οδηγία 89/686/ΕΟΚ. Όλα τα άλλα είδη υπόδησης πληρούν τις απαιτήσεις που καθορίζονται στον πίνακα 5.







Πίνακας 5 Παράμετροι μακροχρόνιας χρήσης Μέθοδος δοκιμής παραμέτρου/προτύπου Αθλητικά Παιδικά Καθημερινά Ανδρικά περιπάτου Υποδήματα προστασίας από το κρύο Γυναικεία περιπάτου Μόδας Νηπιακά Για το σπίτι Άνω μέρος: αντοχή σε κάμψη: (kc χωρίς εμφανή φθορά)/EN 13512 Στεγνά = 100 Υγρά = 20 Στεγνά = 100 Υγρά = 20 Στεγνά = 80 Υγρά = 20 Στεγνά = 80 Υγρά = 20 Στεγνά = 100 Υγρά = 20 – 20° = 30 Στεγνά = 50 Υγρά = 10 Στεγνά = 15 Στεγνά = 15 Στεγνά = 15 Άνω μέρος: αντοχή σε σχίσιμο (μέση δύναμη σκισίματος, σε N)/EN 13571 Δέρμα ≥ 80 ≥ 60 ≥ 60 ≥ 60 ≥ 60 ≥ 40 ≥ 30 ≥ 30 ≥ 30 Άλλα υλικά ≥ 40 ≥ 40 ≥ 40 ≥ 40 ≥ 40 ≥ 40 ≥ 30 ≥ 30 ≥ 30 Εξωτερικές σόλες: αντοχή σε κάμψη: EN 17707 Διεύρυνση τομής (σε mm) Nsc (no spontaneous crack) = χωρίς αυτοπροκαλούμενη ρωγμή ≤ 4 Nsc ≤ 4 Nsc ≤ 4 Nsc ≤ 4 Nsc ≤ 4 Nsc σε – 10 °C ≤ 4 Nsc Εξωτερικές σόλες: αντοχή σε τριβή/EN 12770 D ≥ 0,9 g/cm3 (mm3) ≤ 200 ≤ 200 ≤ 250 ≤ 350 ≤ 200 ≤ 400 ≤ 450 D < 0,9 g/cm3 (mg) ≤ 150 ≤ 150 ≤ 170 ≤ 200 ≤ 150 ≤ 250 ≤ 300 Άνω σόλα: πρόσφυση (σε N/mm)/EN 17708 ≥ 4,0 ≥ 4,0 ≥ 3,0 ≥ 3,5 ≥ 3,5 ≥ 3,0 ≥ 2,5 ≥ 3,0 ≥ 2,5 Εξωτερικές σόλες: αντοχή σε σχίσιμο: (Μέση αντοχή, σε N/mm)/EN 12771 D ≥ 0,9 g/cm3 8 8 8 6 8 6 5 6 5 D < 0,9 g/cm3 6 6 6 4 6 4 4 5 4 Σταθερότητα του χρώματος του εσωτερικού του υποδήματος (φόδρα ή εσωτερική πλευρά του άνω μέρους). Κλίμακα γκρίζου στο πίλημα μετά από 50 κύκλους διαβροχής / EN ISO 17700 ≥ 2/3 ≥ 2/3 ≥ 2/3 ≥ 2/3 ≥ 2/3 ≥ 2/3 ≥ 2/3 ≥ 2/3 Κύκλοι τριβής για φόδρες και πατάκια/EN 17704 > 25 600 στεγνά > 12 800 υγρά > 25 600 στεγνά > 12 800 υγρά > 25 600 στεγνά > 12 800 υγρά > 25 600 στεγνά > 6 400 υγρά > 25 600 στεγνά > 12 800 υγρά > 25 600 στεγνά > 6 400 υγρά > 25 600 στεγνά > 3 200 υγρά > = 25 600 στεγνά > = 12 800 υγρά > 8 400 στεγνά > 1 600 υγρά

Εκτίμηση και εξακρίβωση: ο αιτών υποβάλλει δήλωση συμμόρφωσης τεκμηριωμένη με εκθέσεις δοκιμής, όπως ορίζεται στον πίνακα 5.

Εφόσον ενδείκνυται, υποβάλλεται αντίγραφο του πιστοποιητικού που έχει εκδοθεί από κοινοποιημένο φορέα πιστοποίησης σύμφωνα με την οδηγία 89/686/ΕΟΚ, το οποίο αποδεικνύει ότι το προϊόν ταξινομείται ως μέσο ατομικής προστασίας.

Κριτήριο 8 — Εταιρική κοινωνική ευθύνη όσον αφορά εργασιακές πτυχές

Οι απαιτήσεις που ορίζει το συγκεκριμένο κριτήριο ισχύουν για τη μονάδα τελικής συναρμολόγησης των υποδημάτων.

Έχοντας υπόψη την τριμερή δήλωση των αρχών σχετικά με τις πολυεθνικές επιχειρήσεις και την κοινωνική πολιτική της Διεθνούς Οργάνωσης Εργασίας (ΔΟΕ), το Παγκόσμιο σύμφωνο του ΟΗΕ (πυλώνας 2), τις κατευθυντήριες αρχές των Ηνωμένων Εθνών για τις επιχειρήσεις και τα ανθρώπινα δικαιώματα και τις κατευθυντήριες γραμμές του ΟΟΣΑ για τις πολυεθνικές επιχειρήσεις, ο αιτών λαμβάνει εξακρίβωση από τρίτο μέρος, τεκμηριωμένη από επιτόπιο(-ους) έλεγχο(ελέγχους), ότι στη μονάδα τελικής συναρμολόγησης του προϊόντος έχουν τηρηθεί οι ισχύουσες αρχές που περιλαμβάνονται στις θεμελιώδεις συμβάσεις της ΔΟΕ και στις κατωτέρω συμπληρωματικές διατάξεις.

Θεμελιώδεις συμβάσεις της ΔΟΕ:

i) Παιδική εργασία: — Σύμβαση περί του κατώτατου ορίου ηλικίας, 1973 (αριθ. 138)· — Σύμβαση για την απαγόρευση των χειρότερων μορφών εργασίας των παιδιών, 1999 (αριθ. 182).

ii) Αναγκαστική και υποχρεωτική εργασία: — Σύμβαση περί της αναγκαστικής ή υποχρεωτικής εργασίας, 1930 (αριθ. 29) και πρωτόκολλο του 2014 στη σύμβαση για την αναγκαστική εργασία· — Σύμβαση για την κατάργηση της αναγκαστικής εργασίας, 1957 (αριθ. 105).

iii) Ελευθερία του συνεταιρίζεσθαι και δικαίωμα σε συλλογικές διαπραγματεύσεις: — Σύμβαση περί συνδικαλιστικής ελευθερίας και προστασίας συνδικαλιστικού δικαιώματος, 1948 (αριθ. 87)· — Σύμβαση περί εφαρμογής των αρχών του δικαιώματος οργανώσεως και συλλογικής διαπραγματεύσεως, 1949 (αριθ. 98).

iv) Διακρίσεις: — Σύμβαση περί ίσης αμοιβής, 1951 (αριθ. 100)· — Σύμβαση για τη διάκριση στην απασχόληση και στο επάγγελμα, 1958 (αριθ. 111). Συμπληρωματικές διατάξεις:

v) Ωράριο εργασίας: — Σύμβαση της ΔΟΕ σχετικά με τις ώρες εργασίας (βιομηχανία), 1919 (αριθ. 1).

vi) Αποδοχές: — Σύμβαση της ΔΟΕ για τον καθορισμό των κατώτατων μισθών και ημερομισθίων, 1970 (αριθ. 131)· — Ελάχιστες αποδοχές διαβίωσης: Ο αιτών διασφαλίζει ότι οι μισθοί που καταβάλλονται για μια κανονική εβδομάδα εργασίας πληρούν πάντα τουλάχιστον τα νόμιμα ελάχιστα πρότυπα ή τα πρότυπα της βιομηχανίας, είναι επαρκείς για την εκπλήρωση των βασικών αναγκών του προσωπικού και παρέχουν κάποιο διαθέσιμο εισόδημα. Η εφαρμογή ελέγχεται με αναφορά στις οδηγίες του προτύπου SA8000 ( 14 ) σχετικά με τις «Αποδοχές».

vii) Υγεία και ασφάλεια: — Σύμβαση της ΔΟΕ για την ασφάλεια κατά τη χρησιμοποίηση των χημικών προϊόντων στην εργασία, 1981 (αριθ. 170)· — Σύμβαση της ΔΟΕ για την Επαγγελματική Ασφάλεια και Υγεία, 1990 (αριθ. 155).

Σε γεωγραφικές τοποθεσίες όπου το δικαίωμα στην ελευθερία του συνεταιρίζεσθαι και των συλλογικών διαπραγματεύσεων περιορίζεται βάσει του δικαίου, η εταιρεία αναγνωρίζει τις θεμιτές οργανώσεις εργαζομένων με τις οποίες μπορεί να ξεκινήσει διάλογο σχετικά με τα ζητήματα του χώρου εργασίας.

Η διαδικασία ελέγχου περιλαμβάνει διαβούλευση με εξωτερικούς ενδιαφερόμενους φορείς σε περιοχές γύρω από εγκαταστάσεις, συμπεριλαμβανομένων συνδικαλιστικών οργανώσεων, κοινοτικών οργανώσεων, ΜΚΟ και εμπειρογνωμόνων εργασίας. Ο αιτών δημοσιεύει στο διαδίκτυο τα συγκεντρωτικά αποτελέσματα και τα βασικά πορίσματα του ελέγχου, προκειμένου να παρέχει αποδεικτικά στοιχεία για τις επιδόσεις του προμηθευτή στους ενδιαφερόμενους καταναλωτές.

Εκτίμηση και εξακρίβωση: ο αιτών υποβάλλει δήλωση συμμόρφωσης μαζί με αντίγραφα των πιστοποιητικών συμμόρφωσης και συνοδευτικές εκθέσεις ελέγχου για κάθε εργοστάσιο συναρμολόγησης τελικού προϊόντος για το/τα μοντέλο/-α που πρόκειται να φέρει/-ουν το οικολογικό σήμα.

Οι επιτόπιοι έλεγχοι τρίτου μέρους διενεργούνται από ιδιωτικούς ελεγκτές ειδικευμένους στην αξιολόγηση της συμμόρφωσης της αλυσίδας εφοδιασμού της βιομηχανίας ειδών υπόδησης με κοινωνικά πρότυπα ή κώδικες δεοντολογίας ή, σε χώρες στις οποίες έχει επικυρωθεί η σύμβαση της ΔΟΕ περί επιθεώρησης εργασίας, 1947 (αριθ. 81), και από την εποπτεία της ΔΟΕ προκύπτει ότι το εθνικό σύστημα ελέγχων είναι αποτελεσματικό ( 15 ) και όπου το πεδίο εφαρμογής των συστημάτων ελέγχου καλύπτει τις προαναφερθείσες περιοχές, ο έλεγχος διενεργείται από επιθεωρητή/-ές εργασίας τους οποίους διορίζει η εθνική αρχή.

Γίνονται δεκτά έγκυρα πιστοποιητικά που έχουν χορηγηθεί έως και 12 μήνες πριν από την υποβολή της αίτησης από συστήματα ή διαδικασίες που ελέγχουν τη συμμόρφωση με τις ισχύουσες αρχές των παρατιθέμενων θεμελιωδών συμβάσεων της ΔΟΕ, καθώς και με τις συμπληρωματικές διατάξεις σχετικά με το ωράριο εργασίας, την αμοιβή, την υγεία και ασφάλεια.

Κριτήριο 9 — Συσκευασία

Το εν λόγω κριτήριο ισχύει μόνο για την πρωτογενή συσκευασία, όπως ορίζεται στην οδηγία 94/62/ΕΚ του Ευρωπαϊκού Κοινοβουλίου και του Συμβουλίου ( 16 ).

9.1. Χαρτόνι και χαρτί

Το χαρτόνι και το χαρτί που χρησιμοποιούνται για την τελική συσκευασία ειδών υπόδησης είναι κατασκευασμένα από 100 % ανακυκλωμένο υλικό.

9.2. Πλαστικό

Το πλαστικό που χρησιμοποιείται για την τελική συσκευασία ειδών υπόδησης είναι κατασκευασμένο από τουλάχιστον 80 % ανακυκλωμένο υλικό.

Εκτίμηση και εξακρίβωση: ο αιτών ή ο προμηθευτής συσκευασίας, κατά περίπτωση, υποβάλλει δήλωση συμμόρφωσης στην οποία προσδιορίζεται η σύσταση της συσκευασίας και το ποσοστό ανακυκλωμένου και παρθένου υλικού.

Κριτήριο 10 — Πληροφορίες επί της συσκευασίας

10.1. Οδηγίες χρήσης

Οι ακόλουθες πληροφορίες συνοδεύουν το προϊόν:

— Οδηγίες καθαρισμού και φροντίδας για κάθε προϊόν.

— «Επισκευάστε τα παπούτσια σας αντί να τα πετάξετε. Έτσι επιβαρύνετε λιγότερο το περιβάλλον».

— «Παρακαλώ πετάξτε τα παπούτσια σας στο κατάλληλο τοπικό σημείο συλλογής».

Εκτίμηση και εξακρίβωση: ο αιτών καταθέτει δείγμα ή τα προτεινόμενα γραφικά στοιχεία της συσκευασίας, επισημαίνοντας τις οδηγίες χρήσης που θα συνοδεύουν το προϊόν.

10.2. Πληροφορίες που αναγράφονται στο οικολογικό σήμα της ΕΕ

Εάν χρησιμοποιείται, το προαιρετικό σήμα με κείμενο εντός πλαισίου πρέπει να περιέχει τρεις από τις παρακάτω δηλώσεις, όπου αρμόζει:

i) πρώτες ύλες φυσικής προέλευσης και αειφόρου διαχείρισης (σε περίπτωση εφαρμογής του κριτηρίου 1)·

ii) μειωμένη ρύπανση σε διεργασίες παραγωγής·

iii) ελαχιστοποιημένη χρήση επικίνδυνων ουσιών·

iv) δοκιμασμένη ανθεκτικότητα·

v) xx % βιολογικό βαμβάκι (ο ισχυρισμός αυτός μπορεί να αναφερθεί μόνον εάν, με βάση το κριτήριο 1.2α), πάνω από το 95 % του συνολικού βαμβακιού είναι βιολογικό).

Οι κατευθυντήριες γραμμές για τη χρήση του προαιρετικού σήματος με κείμενο εντός πλαισίου παρατίθενται στο έγγραφο «Guidelines for use of the Ecolabel logo» που είναι διαθέσιμο στον ιστότοπο:

http://ec.europa.eu/environment/ecolabel/documents/logo_guidelines.pdf

Εκτίμηση και εξακρίβωση: ο αιτών υποβάλλει δήλωση συμμόρφωσης τεκμηριωμένη από δείγμα της ετικέτας του προϊόντος ή των προτεινόμενων γραφικών στοιχείων της συσκευασίας στα οποία να φαίνεται η θέση του οικολογικού σήματος της ΕΕ.









ΠΡΟΣΑΡΤΗΜΑ

ΚΑΤΑΛΟΓΟΣ ΤΩΝ ΥΠΟ ΠΕΡΙΟΡΙΣΜΟ ΟΥΣΙΩΝ (RSL)

Ο κατάλογος ισχύει για ουσίες που μπορεί να χρησιμοποιηθούν κατά τη διαδικασία παραγωγής ή να υπάρχουν στο τελικό προϊόν. Ο RSL που αφορά το οικολογικό σήμα της ΕΕ για είδη υπόδησης περιλαμβάνει ουσίες ή ομάδες ουσιών των οποίων η παρουσία στο τελικό προϊόν, σε υλικά ή σε αντικείμενα αυτού, ή σε συνθέσεις σκευασμάτων, κατά περίπτωση, πρέπει να περιορίζεται σαφώς ή να επαληθεύεται. Οι περιορισμοί ισχύουν για τα ακόλουθα:

— στάδια παραγωγής (για παράδειγμα, βαφή)·

— συνθέσεις σκευασμάτων που χρησιμοποιούνται στα στάδια παραγωγής των ειδών υπόδησης (για παράδειγμα βοηθητικές ύλες)·

— ομοιογενή υλικά ή αντικείμενα (για παράδειγμα συνθετικό ή φυσικό καουτσούκ)·

— τελικά προϊόντα.

Για κάθε απαίτηση καθορίζονται η δυνατότητα εφαρμογής, το υλικό (τα υλικά) και/ή το(τα) στάδιο(-α) παραγωγής, κατά περίπτωση, η έκταση του περιορισμού, οι απαιτήσεις εξακρίβωσης και/ή δοκιμής.

Ο αιτών γνωστοποιεί τον RSL σε όλους τους προμηθευτές υλικών.

Τα κλωστοϋφαντουργικά προϊόντα στα οποία έχει απονεμηθεί οικολογικό σήμα της ΕΕ βάσει των οικολογικών κριτηρίων της απόφασης 2014/350/ΕΕ θεωρείται ότι συμμορφώνονται με το κριτήριο 6.







Πίνακας 1 Οι ακόλουθοι περιορισμοί ισχύουν για συγκεκριμένα στάδια παραγωγής. Εφαρμογή Έκταση του περιορισμού Οριακές τιμές Εξακρίβωση α) Βοηθητικές ουσίες Κάθε μείγμα ή σκεύασμα που χρησιμοποιείται στα στάδια παραγωγής δέρματος, κλωστοϋφαντουργικών υλικών, και επιχρισμένου δέρματος και κλωστοϋφαντουργικών υλικών Οι ακόλουθες ουσίες δεν χρησιμοποιούνται σε μείγματα ή σκευάσματα που χρησιμοποιούνται στα στάδια παραγωγής, και η παρουσία τους στο τελικό προϊόν υπόκειται σε οριακές τιμές: — Εννεϋλοφαινόλη, μείγμα ισομερών αριθ. CAS 25154-52-3 — 4-Εννεϋλοφαινόλη αριθ. CAS 104-40-5 — 4-Εννεϋλοφαινόλη, διακλαδισμένης αλυσίδας αριθ. CAS 84852-15-3 — Οκτυλοφαινόλη αριθ. CAS 27193-28-8 — 4-Οκτυλοφαινόλη αριθ. CAS 1806-26-4 — 4-τριτ.-Οκτυλοφαινόλη αριθ. CAS 140-66-9 Οι παρακάτω αιθοξυαλκυλοφαινόλες (ΑΡΕΟ): — Πολυοξυαιθυλιωμένη οκτυλοφαινόλη αριθ. CAS 9002-93-1 — Πολυοξυαιθυλιωμένη οκτυλοφαινόλη αριθ. CAS 9016-45-9 — Πολυοξυαιθυλιωμένη οκτυλοφαινόλη αριθ. CAS 26027-38-3 Συνολικό άθροισμα για κλωστοϋφαντουργικά προϊόντα 25 mg/kg Συνολικό άθροισμα για δέρματα 100 mg/kg Εκτίμηση και εξακρίβωση: ο αιτών ή ο/οι προμηθευτής/-ές υλικών υποβάλλει/-ουν είτε δήλωση στην οποία να αναφέρεται ότι οι εν λόγω ουσίες δεν έχουν χρησιμοποιηθεί, τεκμηριωμένη από δελτίο δεδομένων ασφαλείας, είτε αποτελέσματα δοκιμών επί του τελικού προϊόντος ή του δέρματος, των κλωστοϋφαντουργικών υλικών, του επιχρισμένου δέρματος ή των κλωστοϋφαντουργικών υλικών που αποτελούν το τελικό προϊόν. Μέθοδος δοκιμής: δέρμα: EN ISO 18218-2 (έμμεση μέθοδος)· κλωστοϋφαντουργικά υλικά και επιχρισμένα κλωστοϋφαντουργικά υλικά: EN ISO 18254 για τις αιθοξυλικές αλκυλοφαινόλες· για τις αλκυλοφαινόλες πρέπει να διεξάγονται δοκιμές στο τελικό προϊόν με εκχύλιση με διαλύτη, ακολουθούμενη από LC-MS ή GC-MS. Βαφή και διεργασίες φινιρίσματος για δέρμα, κλωστοϋφαντουργικά υλικά, και επιχρισμένο δέρμα και κλωστοϋφαντουργικά υλικά Οι ακόλουθες ουσίες δεν χρησιμοποιούνται σε μείγματα ή σκευάσματα για βαφή και φινίρισμα δέρματος, επιχρισμένου δέρματος και κλωστοϋφαντουργικών υλικών: — Χλωριούχο δις(αλκύλιο υδρογονωμένου στέατος)διμεθυλαμμώνιο (DTDMAC) — Χλωριούχο διστεατυλοδιμεθυλαμμώνιο (DSDMAC) — Χλωριούχο δις(υδρογονωμένο στέαρ)διμεθυλαμμώνιο (DHTDMAC) — Αιθυλενοδιαμινοτετραοξικό οξύ (EDTA) — Διαιθυλενοτριαμινοπενταοξικό οξύ (DTPA) — 4-(1,1,3,3-τετραμεθυλοβουτυλο)φαινόλη — Νιτριλοτριοξικό οξύ (NTA) α/α Εκτίμηση και εξακρίβωση: ο αιτών ή ο/οι προμηθευτής/-ές υλικών υποβάλλει/-ουν δήλωση μη χρήσης. β) Κολοφώνιο Τυποβαφή, βερνίκωμα και συγκόλληση Το κολοφώνιο δεν χρησιμοποιείται ως συστατικό μελάνης τυποβαφής, βερνικιών ή συγκολλητικών ουσιών. α/α Εκτίμηση και εξακρίβωση: ο αιτών ή ο/οι προμηθευτής/-ές υλικών υποβάλλουν δήλωση μη χρήσης. γ) Διαλύτες Βοηθητικές ουσίες που χρησιμοποιούνται σε μείγματα, σκευάσματα και συγκολλητικές ουσίες για δέρματα, κλωστοϋφαντουργικά υλικά, επιχρισμένα δέρματα και κλωστοϋφαντουργικά υλικά, πλαστικά και τελικά προϊόντα. Οι ακόλουθες ουσίες δεν χρησιμοποιούνται σε μείγματα ή σκευάσματα για την επεξεργασία συστατικών υλών και σε συγκολλητικές ύλες που χρησιμοποιούνται κατά τη διάρκεια συναρμολόγησης του τελικού προϊόντος: — 2- μεθοξυαιθανόλη — N,N-διμεθυλοφορμαμίδιο — 1-μεθυλοπυρρολιδόνη-2 — δις(2-μεθοξυαιθυλ)αιθέρας — 4,4′-διαμινοδιφαινυλομεθάνιο — 1,2,3-τριχλωροπροπάνιο — 1,2-διχλωροαιθάνιο· διχλωροαιθυλένιο — 2-αιθοξυαιθανόλη — διυδροχλωρικό 1,4-διαμινοβενζόλιο — δις(2-μεθοξυαιθυλ)αιθέρας — φορμαμίδιο — N-Μεθυλο-2-πυρρολιδόνη — τριχλωροαιθυλένιο α/α Εκτίμηση και εξακρίβωση: ο αιτών ή ο/οι προμηθευτής/-ές υλικών υποβάλλει/-ουν δήλωση μη χρήσης. δ) Χλωριωμένες παραφίνες Όλα τα στάδια παραγωγής για δέρμα, συνθετικό καουτσούκ, πλαστικά, κλωστοϋφαντουργικά υλικά και επιχρίσματα Οι χλωριωμένες παραφίνες βραχείας αλυσίδας (SCCP), C10-C13, δεν χρησιμοποιούνται στην παραγωγή και το φινίρισμα δέρματος, συνθετικού καουτσούκ, πλαστικών, κλωστοϋφαντουργικών υλικών ή επιχρισμάτων. Δεν ανιχνεύεται Εκτίμηση και εξακρίβωση: ο αιτών ή ο/οι προμηθευτής/-ές υλικών υποβάλλει/-ουν δήλωση μη χρήσης χλωριωμένων παραφινών βραχείας αλυσίδας C10-C13, τεκμηριωμένη από δελτίο δεδομένων ασφάλειας. Σε διαφορετική περίπτωση, ο αιτών και/ή ο/οι προμηθευτής/-ές υλικών υποβάλλει/-ουν δήλωση συμμόρφωσης τεκμηριωμένη από τα αποτελέσματα έκθεσης δοκιμών, σύμφωνα με το πρότυπο EN ISO 18219. Επεξεργασία υλικών για δέρμα, συνθετικό καουτσούκ, πλαστικά, κλωστοϋφαντουργικά υλικά και επιχρίσματα Οι χλωριωμένες παραφίνες μέσης αλυσίδας (MCCP), C14-C17, υπόκεινται σε περιορισμούς όταν χρησιμοποιούνται στην παραγωγή και το φινίρισμα δέρματος, συνθετικού καουτσούκ, πλαστικών, κλωστοϋφαντουργικών υλικών ή επιχρισμάτων. 1 000 mg/kg Εκτίμηση και εξακρίβωση: ή ο/οι προμηθευτής/-ές υλικών υποβάλλει/-ουν δήλωση μη χρήσης χλωριωμένων παραφινών μέσης αλυσίδας C14-C17, τεκμηριωμένη από δελτίο δεδομένων ασφάλειας. Σε διαφορετική περίπτωση, ο αιτών ή ο/οι προμηθευτής/-ές υλικών υποβάλλει/-ουν δήλωση συμμόρφωσης τεκμηριωμένη από τα αποτελέσματα έκθεσης δοκιμών, σύμφωνα με το πρότυπο EN ISO 18219. ε) Βιοκτόνα [κατά την έννοια του άρθρου 3 παράγραφος 1 στοιχείο α) του κανονισμού (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου] (1) Χρησιμοποιούνται κατά τη μεταφορά ή την αποθήκευση ακατέργαστων ή ημικατεργασμένων υλικών, τελικών προϊόντων ή συσκευασιών τελικών προϊόντων i) Επιτρέπονται μόνο οι ακόλουθες δραστικές ουσίες [κατά την έννοια του άρθρου 3 παράγραφος 1 στοιχείο γ) του κανονισμού (ΕΕ) αριθ. 528/2012]: — δραστικές ουσίες που περιλαμβάνονται στον κατάλογο που καταρτίζεται σύμφωνα με το άρθρο 9 παράγραφος 2 του κανονισμού (ΕΕ) αριθ. 528/2012, για τον σχετικό τύπο προϊόντος (δηλαδή ίνες, δέρμα, καουτσούκ και πολυμερή), υπό την προϋπόθεση ότι πληρούνται οι προβλεπόμενοι από τον κανονισμό όροι ή περιορισμοί· — δραστικές ουσίες που περιλαμβάνονται στο παράρτημα I του εν λόγω κανονισμού, υπό την προϋπόθεση ότι πληρούνται οι προβλεπόμενοι από τον κανονισμό όροι ή περιορισμοί· — δραστικές ουσίες που τελούν υπό εξέταση για τον σχετικό τύπο προϊόντος στο πρόγραμμα εργασίας που αναφέρεται στο άρθρο 89 παράγραφος 1 του κανονισμού (ΕΕ) αριθ. 528/2012. α/α Εκτίμηση και εξακρίβωση: ο αιτών και ο προμηθευτής υλικών υποβάλλουν είτε δηλώσεις μη χρήσης πριν από τη μεταφορά και την αποθήκευση είτε αποδεικτικά στοιχεία ότι η χρήση της δραστικής ουσίας βιοκτόνων επιτρέπεται βάσει του κανονισμού (ΕΕ) αριθ. 528/2012. Εφόσον έχει γίνει χρήση, υποβάλλεται κατάλογος των δραστικών ουσιών που προστέθηκαν κατά τη μεταφορά ή την αποθήκευση ακατέργαστων ή ημικατεργασμένων υλικών ή που προστέθηκαν στη συσκευασία του τελικού προϊόντος, συμπεριλαμβανομένων των σχετικών δηλώσεων επικινδυνότητας. ii) Βιοκτόνα δεν ενσωματώνονται στα τελικά προϊόντα ή σε οποιοδήποτε μέρος αυτών κατά τη διάρκεια συναρμολόγησης των ειδών υπόδησης προκειμένου να προσδώσουν βιοκτόνες ιδιότητες στο τελικό προϊόν. α/α Εκτίμηση και εξακρίβωση: ο αιτών και ο προμηθευτής υλικών υποβάλλουν δηλώσεις μη χρήσης στο τελικό προϊόν ή σε οποιοδήποτε μέρος αυτού. iii) Κατά τη μεταφορά ή αποθήκευση του προϊόντος, των αντικειμένων που το απαρτίζουν και των ομοιογενών μερών του δεν χρησιμοποιούνται και δεν ενσωματώνονται στο τελικό προϊόν ή στη συσκευασία του προϊόντος χλωροφαινόλες (τα άλατα και οι εστέρες τους), οργανοκασσιτερικές ενώσεις (μεταξύ των οποίων οι TBT, TPhT, DBT και DOT), φουμαρικός διμεθυλεστέρας (DMFu), τρικλοσάνη και νανοάργυρος. Δεν ανιχνεύεται Εκτίμηση και εξακρίβωση: ο αιτών ή ο/οι προμηθευτής/-ές υλικών υποβάλλει/-ουν δήλωση μη χρήσης. Η δήλωση τεκμηριώνεται από τα αποτελέσματα των δοκιμών στο τελικό προϊόν για την παρουσία των ακόλουθων ουσιών: Χλωροφαινόλες: δέρμα, EN ISO 17070· κλωστοϋφαντουργικά υλικά, XP G 08-015 (όριο ανίχνευσης: δέρμα: 0,1 ppm· κλωστοϋφαντουργικά υλικά: 0,05 ppm)· φουμαρικός διμεθυλεστέρας: ISO/TS 16186. στ) Λοιπές συγκεκριμένες ουσίες Συνταγές παραγωγής και συγκολλητικές ουσίες που χρησιμοποιούνται στο τελικό προϊόν ή σε μέρος αυτού Οι ακόλουθες ουσίες δεν προστίθενται σκόπιμα σε μείγματα και σκευάσματα ή σε συγκολλητικές ύλες που χρησιμοποιούνται κατά τη συναρμολόγηση των υποδημάτων: — Χλωριωμένες ή βρωμιωμένες διοξίνες ή φουράνια — Χλωριωμένοι υδρογονάνθρακες (1,1,2,2-τετραχλωροαιθάνιο, πενταχλωροαιθάνιο, 1,1,2-τριχλωροαιθάνιο, 1,1-διχλωροαιθυλένιο) — Εξαχλωροκυκλοεξάνιο — Μονομεθυλοδιβρωμοδιφαινυλομεθάνιο — Μονομεθυλοδιχλωροδιφαινυλομεθάνιο — Νιτρώδη — Πολυβρωμιωμένα διφαινύλια (PBB) — Πενταβρωμοδιφαινυλαιθέρας (PeBDE) — Οκταβρωμοδιφαινυλαιθέρας (OBDE) — Πολυχλωριωμένα διφαινύλια (PCB) — Πολυχλωριωμένα τριφαινύλια (PCT) — Φωσφορικός τρις(2,3-διβρωμοπροπυλ)εστέρας (TRIS) — Φωσφορικός τριμεθυλεστέρας — Τρις(αζιριδινυλο)φωσφινοξείδιο (TEPA) — Φωσφορικός τρις(2-χλωροαιθυλ)εστέρας (TCEP) — Μεθυλοφωσφονικός διμεθυλεστέρας (DMMP) α/α Εκτίμηση και εξακρίβωση: ο αιτών ή ο/οι προμηθευτής/-ές υλικών υποβάλλει/-ουν δήλωση μη χρήσης. ( 1 ) Κανονισμός (EE) αριθ. 528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων (ΕΕ L 167 της 27.6.2012, σ. 1).







Πίνακας 2 Οι παρακάτω περιορισμοί ισχύουν για διεργασίες που λαμβάνουν χώρα στο βαφείο. Εφαρμογή Έκταση του περιορισμού Οριακές τιμές Εξακρίβωση α) Φορείς Φορείς που χρησιμοποιούνται σε διεργασίες βαφής όταν χρησιμοποιούνται χρώματα διασποράς Δεν χρησιμοποιούνται αλογονωμένοι επιταχυντές βαφής (φορείς) (παραδείγματα φορέων: 1,2-διχλωροβενζόλιο, 1,2,4-τριχλωροβενζόλιο, χλωροφαινοξυαιθανόλη). α/α Εκτίμηση και εξακρίβωση: ο αιτών ή ο/οι προμηθευτής/-ές υλικών υποβάλλει/-ουν δήλωση συμμόρφωσης τεκμηριωμένη από δελτίο δεδομένων ασφαλείας. Φορείς που χρησιμοποιούνται ως διογκωτικά για πλαστικά και αφρώδη υλικά Δεν χρησιμοποιούνται αλογονωμένες οργανικές ενώσεις ως διογκωτικά ή ως βοηθητικά διογκωτικών. α/α Εκτίμηση και εξακρίβωση: ο αιτών ή ο/οι προμηθευτής/-ές υλικών υποβάλλει/-ουν δήλωση συμμόρφωσης τεκμηριωμένη από δελτίο δεδομένων ασφαλείας. β) Χρώματα που υπόκεινται σε περιορισμούς Αζωχρώματα και αζωχρωστικές Εφαρμογή σε διεργασία βαφής Οι ακόλουθες καρκινογόνες αρωματικές αμίνες δεν πρέπει να περιέχονται στο τελικό προϊόν.



Αρυλαμίνη Αριθμός CAS 4-αμινοδιφαινύλιο 92-67-1 Βενζιδίνη 92-87-5 4-χλωρο-ο-τολουιδίνη 95-69-2 2-ναφθυλαμίνη 91-59-8 ο-Αμινο-αζωτολουόλιο 97-56-3 2-αμινο- 4-νιτροτολουόλιο 99-55-8 p-χλωροανιλίνη 106-47-8 2,4-Διαμινοανισόλη 615-05-4 4,4′-Διαμινοδιφαινυλομεθάνιο 101-77-9 3,3′-Διχλωροβενζιδίνη 91-94-1 3,3′-Διμεθοξυβενζιδίνη 119-90-4 3,3′-Διμεθυλοβενζιδίνη 119-93-7 3,3′-Διμεθυλο-4,4′-διαμινοδιφαινυλομεθάνιο 838-88-0 p-Κρεσιδίνη 120-71-8 4,4′-μεθυλενο-δις(2-χλωροανιλίνη) 101-14-4 4,4′-Οξυδιανιλίνη 101-80-4 4,4′-Θειοδιανιλίνη 139-65-1 o-Τολουιδίνη 95-53-4 2,4-Διαμινοτολουόλιο 95-80-7 2,4,5-Τριμεθυλανιλίνη 137-17-7 o-ανισιδίνη (2-μεθοξυανιλίνη) 90-04-0 2,4-ξυλιδίνη 95-68-1 2,6-ξυλιδίνη 87-62-7 4-αμινοαζωβενζόλιο 60-09-3 30 mg/kg για κάθε αρυλαμίνη στο τελικό προϊόν Εκτίμηση και εξακρίβωση: ο αιτών ή ο/οι προμηθευτής/-ές υλικών υποβάλλει/-ουν δήλωση συμμόρφωσης τεκμηριωμένη από τα αποτελέσματα ειδικών δοκιμών σύμφωνα με τα πρότυπα EN 14362-1: 2012 και 3: 2012 για τα κλωστοϋφαντουργικά προϊόντα, και οι CEN ISO/TS 17234-1 και 2 για το δέρμα. (Σημείωση: είναι δυνατόν να ληφθούν λανθασμένα θετικά αποτελέσματα σχετικά με την παρουσία 4-αμινοαζωβενζολίου, τα οποία, επομένως, πρέπει να αναφέρονται). Χρώματα ΚΜΤ Δεν χρησιμοποιούνται τα παρακάτω χρώματα που είναι καρκινογόνα, μεταλλαξιογόνα ή τοξικά για την αναπαραγωγή.



Καρκινογόνα, μεταλλαξιογόνα ή τοξικά για την αναπαραγωγή χρώματα Αριθμός CAS C.I. Acid Red 26 3761-53-3 C.I. Basic Red 9 569-61-9 C.I. Basic Violet 14 632-99-5 C.I. Direct Black 38 1937-37-7 C.I. Direct Blue 6 2602-46-2 C.I. Direct Red 28 573-58-0 C.I. Disperse Blue 1 2475-45-8 C.I. Disperse Orange 11 82-28-0 C.I. Disperse Yellow 3 2832-40-8 α/α Εκτίμηση και εξακρίβωση: ο αιτών ή ο/οι προμηθευτής/-ές υλικών υποβάλλει/-ουν δήλωση συμμόρφωσης τεκμηριωμένη από δελτίο δεδομένων ασφαλείας. Δυνητικά ευαισθητοποιητικά χρώματα Δεν χρησιμοποιούνται τα παρακάτω χρώματα που είναι δυνητικά ευαισθητοποιητικά.



Δυνητικά ευαισθητοποιητικά χρώματα διασποράς Αριθμός CAS C.I. Disperse Blue 1 2475-45-8 C.I. Disperse Blue 3 2475-46-9 C.I. Disperse Blue 7 3179-90-6 C.I. Disperse Blue 26 3860-63-7 C.I. Disperse Blue 35 12222-75-2 C.I. Disperse Blue 102 12222-97-8 C.I. Disperse Blue 106 12223-01-7 C.I. Disperse Blue 124 61951-51-7 C.I. Disperse Brown 1 23355-64-8 C.I. Disperse Orange 1 2581-69-3 C.I. Disperse Orange 3 730-40-5 C.I. Disperse Orange 37 12223-33-5 C.I. Disperse Orange 76 13301-61-6 C.I. Disperse Red 1 2872-52-8 C.I. Disperse Red 11 2872-48-2 C.I. Disperse Red 17 3179-89-3 C.I. Disperse Yellow 1 119-15-3 C.I. Disperse Yellow 3 2832-40-8 C.I. Disperse Yellow 9 6373-73-5 C.I. Disperse Yellow 39 12236-29-2 C.I. Disperse Yellow 49 54824-37-2 α/α Εκτίμηση και εξακρίβωση: ο αιτών ή ο/οι προμηθευτής/-ές υλικών υποβάλλει/-ουν δήλωση συμμόρφωσης τεκμηριωμένη από δελτίο δεδομένων ασφαλείας. Χρώματα με προστύμματα (στερεωτικά) χρωμίου Δεν χρησιμοποιούνται χρώματα με προστύμματα χρωμίου. α/α Εκτίμηση και εξακρίβωση: ο αιτών ή ο/οι προμηθευτής/-ές υλικών υποβάλλει/-ουν δήλωση συμμόρφωσης τεκμηριωμένη από δελτίο δεδομένων ασφαλείας. Χρώματα συμπλοκοποιημένου μετάλλου Χρώματα συμπλοκοποιημένου μετάλλου που έχουν ως βάση τον χαλκό, το χρώμιο και το νικέλιο επιτρέπονται μόνο για τη βαφή δέρματος, μαλλιού, πολυαμιδίου ή μειγμάτων αυτών των ινών με συνθετικές ίνες κυτταρίνης (π.χ. βισκόζη). α/α Εκτίμηση και εξακρίβωση: ο αιτών ή ο/οι προμηθευτής/-ές υλικών υποβάλλει/-ουν δήλωση συμμόρφωσης τεκμηριωμένη από δελτίο δεδομένων ασφαλείας. Πιγμέντα Δεν επιτρέπεται να χρησιμοποιηθούν πιγμέντα με βάση το κάδμιο, τον μόλυβδο, το χρώμιο (VI), τον υδράργυρο και/ή το αντιμόνιο. α/α Εκτίμηση και εξακρίβωση: ο αιτών ή ο/οι προμηθευτής/-ές υλικών υποβάλλει/-ουν δήλωση συμμόρφωσης τεκμηριωμένη από δελτίο δεδομένων ασφαλείας.







Πίνακας 3 Οι ακόλουθοι περιορισμοί ισχύουν για τη διαδικασία φινιρίσματος του τελικού προϊόντος. Εφαρμογή Έκταση του περιορισμού Οριακές τιμές Εξακρίβωση α) Υπερφθοριωμένες και πολυφθοριωμένες χημικές ουσίες (PFCs) Τελικό προϊόν i) Δεν εφαρμόζονται κατεργασίες με φθοριωμένα υδροαπωθητικά, απωθητικά λεκέδων και ελαιοαπωθητικά για τον εμποτισμό ειδών υπόδησης. Σε αυτές συγκαταλέγονται οι κατεργασίες με υπερφθοριωμένες και πολυφθοριωμένες ουσίες. Οι μη φθοριωμένες κατεργασίες χρησιμοποιούν ουσίες που είναι εύκολα βιοαποικοδομήσιμες και μη βιοσυσσωρεύσιμες στο υδάτινο περιβάλλον, συμπεριλαμβανομένων των υδατικών ιζημάτων. α/α Εκτίμηση και εξακρίβωση: ο αιτών ή ο προμηθευτής υλικών υποβάλλει δήλωση συμμόρφωσης τεκμηριωμένη από δελτίο δεδομένων ασφαλείας. Υποδήματα με δηλωμένη ενσωματωμένη δράση απώθησης νερού ii) Μεμβράνες και πολυστρώσεις από φθοριωμένα πολυμερή επιτρέπεται να χρησιμοποιούνται για είδη υπόδησης μόνον εάν η απαιτούμενη υδατοπερατότητα του υλικού είναι μικρότερη από 0,2 gr και η απορρόφηση νερού είναι χαμηλότερη από 30 % σύμφωνα με το πρότυπο ISO 20347. Οι μεμβράνες από φθοριωμένα πολυμερή δεν επιτρέπεται να παράγονται με τη χρήση υπερφθορο-οκτανοϊκού οξέος (PFOA) ή ανώτερης ένωσης της ομόλογης σειράς του, όπως ορίζονται από τον ΟΟΣΑ. α/α Εκτίμηση και εξακρίβωση: ο αιτών υποβάλλει δήλωση συμμόρφωσης του παραγωγού των μεμβρανών ή των πολυστρώσεων όσον αφορά την παραγωγή των πολυμερών. Η δήλωση υποστηρίζεται από αποτελέσματα τεχνικών δοκιμών για την υδατοπερατότητα του υλικού σύμφωνα με το πρότυπο ISO 20347. β) Επιβραδυντικά φλόγας Είδη υπόδησης με ενσωματωμένη λειτουργία επιβράδυνσης φλόγας Η χρήση επιβραδυντικών φλόγας επιτρέπεται μόνο για είδη υπόδησης που φέρουν τη σήμανση CE και ταξινομούνται ως ατομικός εξοπλισμός προστασίας κατηγορίας ΙΙΙ με ενσωματωμένη λειτουργία επιβράδυνσης φλόγας, για να εξασφαλίζεται η ασφάλεια κατά την εργασία σύμφωνα με τις προδιαγραφές που καθορίζονται στην οδηγία 89/686/ΕΟΚ. Η/Οι ουσία/-ες που χρησιμοποιείται/-ούνται για την επίτευξη της επιβράδυνσης φλόγας πληροί/-ούν το κριτήριο 5. α/α Εκτίμηση και εξακρίβωση: Ο αιτών υποβάλλει είτε δήλωση με την οποία βεβαιώνει ότι δεν χρησιμοποιούνται επιβραδυντικά φλόγας, είτε δήλωση συμμόρφωσης με το κριτήριο 5. Και στις δύο περιπτώσεις η δήλωση συνοδεύεται από δελτίο δεδομένων ασφαλείας. Εφόσον απαιτείται, μαζί με τις σχετικές δηλώσεις επικινδυνότητας/φράσεις κινδύνου υποβάλλεται κατάλογος των επιβραδυντικών φλόγας που χρησιμοποιούνται στο προϊόν. Υποβάλλεται αντίγραφο του πιστοποιητικού που έχει εκδοθεί από κοινοποιημένο φορέα πιστοποίησης σύμφωνα με την οδηγία 89/686/ΕΟΚ, το οποίο αποδεικνύει ότι το προϊόν διατίθεται στην αγορά ως πυρίμαχος εξοπλισμός ατομικής προστασίας κατηγορίας ΙΙΙ.







Πίνακας 4 Οι ακόλουθοι περιορισμοί ισχύουν για το τελικό προϊόν ή για συγκεκριμένα τμήματα αυτού. Εφαρμογή Έκταση του περιορισμού Οριακές τιμές Εξακρίβωση α) Πολυκυκλικοί αρωματικοί υδρογονάνθρακες (ΠΑΥ) Πλαστικά και συνθετικό καουτσούκ, κλωστοϋφαντουργικά υλικά ή επιχρίσματα δέρματος Οι πολυκυκλικοί αρωματικοί υδρογονάνθρακες (ΠΑΥ) που παρατίθενται στη συνέχεια δεν απαντούν πέραν των καθορισμένων ορίων στα πλαστικά, το συνθετικό καουτσούκ, τα κλωστοϋφαντουργικά υλικά ή τα επιχρίσματα δέρματος. Οι πολυκυκλικοί αρωματικοί υδρογονάνθρακες (ΠΑΥ) που ταξινομούνται στους κινδύνους των ομάδων 1 και 2 δεν απαντούν σε συγκεντρώσεις μεγαλύτερες ή ίσες από τα επιμέρους και ολικά όρια συγκέντρωσης σε πλαστικά, στο συνθετικό καουτσούκ, στα κλωστοϋφαντουργικά υλικά ή στα επιχρίσματα δέρματος. Εξακριβώνονται η παρουσία και η συγκέντρωση των ακόλουθων ΠΑΥ: ΠΑΥ που υπόκεινται σε περιορισμούς από τον κανονισμό (ΕΚ) αριθ. 1907/2006:



Όνομα CAS Χρυσένιο 218-01-9 Βενζο[a]ανθρακένιο 56-55-3 Βενζο[k]φλουορανθένιο 207-08-9 Βενζο[a]πυρένιο 50-32-8 Διβενζο[a,h]ανθρακένιο 53-70-3 Βενζο[j]φλουορανθένιο 205-82-3 Βενζο[b]φλουορανθένιο 205-99-2 Βενζο[e]πυρένιο 192-97-2 Επιπλέον ΠΑΥ που υπόκεινται σε περιορισμούς:



Όνομα CAS Ναφθαλίνη 91-20-3 Ακεναφθυλένιο 208-96-8 Ακεναφθένιο 83-32-9 Φλουορένιο 86-73-7 Φαινανθρένιο 85-1-8 Ανθρακένιο 120-12-7 Φλουορανθένιο 206-44-0 Πυρένιο 129-00-0 Ινδενο[1,2,3-c,d]πυρένιο 193-39-5 Βενζο[g,h,i]περυλένιο 191-24-2 Για όλα τα είδη υπόδησης: 1. Τα επιμέρους όρια συγκέντρωσης για τους ΠΑΥ που υπόκεινται σε περιορισμούς βάσει του κανονισμού (ΕΚ) αριθ. 1907/2006 δεν υπερβαίνουν το 1 mg/kg. 2. Το ολικό όριο συγκέντρωσης για τους 18 ΠΑΥ που απαριθμούνται δεν υπερβαίνει τα 10 mg/kg. Για τα είδη υπόδησης που προορίζονται για παιδιά ηλικίας κάτω των τριών ετών: 1. Τα επιμέρους όρια συγκέντρωσης για τους ΠΑΥ που υπόκεινται σε περιορισμούς βάσει του κανονισμού (ΕΚ) αριθ. 1907/2006 δεν υπερβαίνουν το 0,5 mg/kg. 2. Το ολικό όριο συγκέντρωσης για τους 18 ΠΑΥ που απαριθμούνται δεν υπερβαίνει τα 1 mg/kg. Εκτίμηση και εξακρίβωση: ο αιτών ή ο(οι) προμηθευτής(-ές) υλικών υποβάλλει δήλωση συμμόρφωσης τεκμηριωμένη από έκθεση δοκιμών κατά τις οποίες χρησιμοποιήθηκαν οι μέθοδοι δοκιμών AfPS GS 2014:01 PAK. β) Ν-Νιτροζαμίνες Φυσικό και συνθετικό καουτσούκ Οι ακόλουθες Ν-νιτροζαμίνες δεν ανιχνεύονται σε συνθετικό και φυσικό καουτσούκ.



Ν-νιτροζαμίνη CAS Ν-νιτροδιαιθανολαμίνη (NDELA) 1116-54-7 N-νιτροδιμεθυλαμίνη (NDMA) 62-75-9 N-νιτροδιπροπυλαμίνη (NDPA) 621-64-7 N-νιτροδιαιθυλαμίνη (NDEA) 55-18-5 N-νιτροδιισοπροπυλαμίνη (NDiPA) 601-77-4 N-νιτροδιβουτυλαμίνη (NDBA) 924-16-3 N-νιτροπιπεριδίνη (NPIP) 100-75-4 N-νιτροδιισοβουτυλαμίνη (NdiBA) 997-95-5 N-νιτροδιισοεννεϋλαμίνη (NdiNA) 1207995-62-7 N-νιτρομορφολίνη (NMOR) 59-89-2 N-νιτρο-Ν-μεθυλο-Ν-φαινυλαμίνη (NMPhA) 614-00-6 N-νιτρο-Ν-αιθυλο-Ν-φαινυλαμίνη (NEPhA) 612-64-6 N -nitrosopyrrolidine 930-55-2 Δεν ανιχνεύεται Εκτίμηση και εξακρίβωση: ο αιτών ή ο προμηθευτής καουτσούκ υποβάλλει δήλωση συμμόρφωσης τεκμηριωμένη από έκθεση δοκιμών κατά τις οποίες χρησιμοποιήθηκε η μέθοδος δοκιμών EN 12868 ή EN 14602. γ) Οργανοκασσιτερικές ουσίες Τελικό προϊόν Οι οργανοκασσιτερικές ουσίες που παρατίθενται κατωτέρω δεν απαντούν στο τελικό προϊόν άνω του καθορισμένου ορίου συγκέντρωσης.



Ενώσεις τριβουτυλοκασσιτέρου (TBT) 0,025 mg/kg Ενώσεις διβουτυλοκασσιτέρου (DBT) 1 mg/kg Ενώσεις μονοβουτυλοκασσιτέρου (ΜΒΤ) 1 mg/kg Ενώσεις διοκτυλοκασσιτέρου (DOT) 1 mg/kg Τριφαινυλοκασσίτερος (TPT) 1 mg/kg Οριακές τιμές που έχουν καθοριστεί για κάθε οργανοκασσιτερική ένωση Εκτίμηση και εξακρίβωση: ο αιτών υποβάλλει δήλωση συμμόρφωσης τεκμηριωμένη με εκθέσεις δοκιμής, σύμφωνα με τη μέθοδο δοκιμών ISO/TS 16179. δ) Εστέρες του φθαλικού οξέος Πλαστικά, καουτσούκ, συνθετικά υλικά, επιχρίσματα και τυποβαφές υλικών i) Στο προϊόν μπορούν να χρησιμοποιηθούν μόνο εστέρες του φθαλικού οξέος οι οποίοι κατά τη στιγμή της αίτησης έχουν υποβληθεί σε εκτίμηση επικινδυνότητας και πληρούν τις προδιαγραφές του κριτηρίου 5. α/α Εκτίμηση και εξακρίβωση: ο αιτών υποβάλλει δήλωση συμμόρφωσης τεκμηριωμένη από δελτίο δεδομένων ασφαλείας. ii) Οι ακόλουθοι πλαστικοποιητές δεν χρησιμοποιούνται στο προϊόν, στα αντικείμενα που το απαρτίζουν ή στα ομοιογενή μέρη του: — 1,2-βενζολοδικαρβοξυλικό οξύ, δι-C6-8-διακλαδισμένοι αλκυλεστέρες, πλούσιοι σε C7 (DIHP) CAS: 71888-89-6 — 1,2-βενζολοδικαρβοξυλικό οξύ, δι-C7-11-διακλαδισμένοι και γραμμικοί αλκυλεστέρες ((DHNUP) CAS: 68515-42-4 — Φθαλικός δις(2-μεθοξυαιθυλ)εστέρας (DMEP) CAS: 117-82-8 — Φθαλικός διισοβουτυλεστέρας (DIBP) CAS: 84-69-5 — Φθαλικός δις(2-αιθυλεξυλ)εστέρας (DEHP) CAS: 117-81-7 — Φθαλικός διβουτυλεστέρας (DBP) CAS: 84-74-2 — Φθαλικός βενζυλοβουτυλεστέρας (BBP) CAS: 85-68-7 — Φθαλικός δι-n-πεντυλεστέρας (DPP) CAS: 131-18-0 — 1–2 -Διπεντυλεστέρας του βενζολοδικαρβοξυλικού οξέος, διακλαδισμένης και ευθείας αλυσίδας CAS: 84777-06-0 — Φθαλικός διισοπεντυλεστέρας (DIPP) CAS: 605-50-5 — Φθαλικός διεξυλεστέρας (DnHP) CAS: 84-75-3 — Ισοπεντυλοφθαλικός n-πεντυλεστέρας CAS: 607-426-00-1 iii) Οι ακόλουθοι εστέρες του φθαλικού οξέος δεν χρησιμοποιούνται σε είδη υπόδησης που προορίζονται για παιδιά ηλικίας κάτω των τριών ετών: — Φθαλικός διισοεννεϋλεστέρας (DINP)* CAS: 28553-12-0 68515-48-0 — Φθαλικός δι-n-οκτυλεστέρας (DNOP)* CAS: 117-84-0 — Φθαλικός δι-ισοδεκυλεστέρας (DIDP)* CAS: 26761-40-0 68515-49-1 Το άθροισμα των υπό περιορισμούς πλαστικοποιητών είναι μικρότερο του 0,10 % κατά βάρος. Το άθροισμα των υπό περιορισμούς πλαστικοποιητών για είδη υπόδησης που προορίζονται για παιδιά ηλικίας κάτω των τριών ετών είναι μικρότερο του 0,05 % κατά βάρος· Εκτίμηση και εξακρίβωση: ο αιτών υποβάλλει είτε δήλωση μη χρήσης από τον κατασκευαστή των υλικών, τεκμηριωμένη από δελτίο δεδομένων ασφαλείας για τους πλαστικοποιητές που χρησιμοποιήθηκαν στη σύνθεση, είτε τα αποτελέσματα δοκιμών που έγιναν σύμφωνα με το πρότυπο ISO/TS 16181. ε) Εκχυλίσιμα μέταλλα Τελικό προϊόν Για τα είδη υπόδησης που προορίζονται για παιδιά ηλικίας κάτω των τριών ετών, οι ουσίες που παρατίθενται κατωτέρω δεν απαντούν στο τελικό προϊόν άνω των καθορισμένων ορίων συγκέντρωσης.



Αντιμόνιο (Sb) 30,0 mg/kg Αρσενικό (As) 0,2 mg/kg Κάδμιο (Cd) 0,1 mg/kg Χρώμιο (Cr) 1,0 mg/kg (για κλωστοϋφαντουργικά υλικά) Κοβάλτιο (Co) 1,0 mg/kg Χαλκός (Cu) 25,0 mg/kg Μόλυβδος (Pb) 0,2 mg/kg Νικέλιο (Ni) 1,0 mg/kg Υδράργυρος (Hg) 0,02 mg/kg Οι ακόλουθες οριακές τιμές ισχύουν για είδη υπόδησης διαφορετικά από εκείνα που προορίζονται για παιδιά ηλικίας κάτω των τριών ετών.



Αντιμόνιο (Sb) 30,0 mg/kg Αρσενικό (As) 1,0 mg/kg Κάδμιο (Cd) 0,1 mg/kg Χρώμιο (Cr) 2,0 mg/kg (για κλωστοϋφαντουργικά υλικά) Κοβάλτιο (Co) 4,0 mg/kg Χαλκός (Cu) 50,0 mg/kg Μόλυβδος (Pb) 1,0 mg/kg Νικέλιο (Ni) 1,0 mg/kg Υδράργυρος (Hg) 0,02 mg/kg Οριακές τιμές που έχουν καθοριστεί για κάθε ουσία Εκτίμηση και εξακρίβωση: ο αιτών ή ο(οι) προμηθευτής(-ές) υλικών υποβάλλει δήλωση συμμόρφωσης τεκμηριωμένη από τα αποτελέσματα δοκιμών, σύμφωνα με τις ακόλουθες μεθόδους δοκιμών: Εκχύλιση — EN ISO 105-E04-2013 (όξινο διάλυμα ιδρώτα). Ανίχνευση: EN ISO 17072-1 για δέρμα, ICP-MS, ICP-OES (για κλωστοϋφαντουργικά υλικά και πλαστικό). Οι δοκιμές διενεργούνται ετησίως κατά την περίοδο ισχύος της άδειας, προκειμένου να διαπιστώνεται η συνεχής τήρηση του κριτηρίου. Μεταλλικά κατασκευαστικά στοιχεία Η μετανάστευση νικελίου από κράματα μετάλλων που περιέχουν νικέλιο και βρίσκονται σε άμεση και παρατεταμένη επαφή με το δέρμα δεν υπερβαίνει τα 0,5 μg/cm2/εβδομάδα. 0,5μg/cm2/εβδομάδα Εκτίμηση και εξακρίβωση: ο αιτών ή ο/οι προμηθευτής/-ές υλικών υποβάλλει/-ουν δήλωση απουσίας νικελίου από τα κατασκευαστικά στοιχεία των ειδών υπόδησης, τεκμηριωμένη από το πιστοποιητικό του κατασκευαστή των μεταλλικών μερών, ή υποβάλλει δήλωση συμμόρφωσης τεκμηριωμένη από τα αποτελέσματα της μεθόδου δοκιμών EN 1811. Δέρματα που έχουν υποστεί δέψη με χρώμιο Όσον αφορά τα υποδήματα με δέρμα που έχει υποστεί δέψη με χρώμιο, δεν απαντά χρώμιο (VI) στο τελικό προϊόν. Δεν ανιχνεύεται Εκτίμηση και εξακρίβωση: ο αιτών ή ο/οι προμηθευτής/-ές υλικών υποβάλλει/-ουν δήλωση συμμόρφωσης τεκμηριωμένη από έκθεση δοκιμών κατά τις οποίες χρησιμοποιήθηκε η μέθοδος δοκιμών EN ISO 17075 (όριο ανίχνευσης: 3 ppm). Για την προετοιμασία του δείγματος πρέπει να τηρούνται οι υποδείξεις του προτύπου EN ISO 4044. Οι δοκιμές διενεργούνται ετησίως κατά την περίοδο ισχύος της άδειας, προκειμένου να διαπιστώνεται η συνεχής τήρηση του κριτηρίου. Το δέρμα που δεν έχει υποστεί δέψη με χρώμιο εξαιρείται από την απαίτηση. Όσον αφορά τα υποδήματα που περιέχουν δέρμα που έχει υποστεί δέψη, η περιεκτικότητα σε εκχυλίσιμο χρώμιο στο τελικό προϊόν δεν υπερβαίνει τα 200 mg/kg. 200 mg/kg Εκτίμηση και εξακρίβωση: ο αιτών ή ο/οι προμηθευτής/-ές υλικών υποβάλλει/-ουν δήλωση συμμόρφωσης τεκμηριωμένη από έκθεση δοκιμών κατά τις οποίες χρησιμοποιήθηκε η μέθοδος δοκιμών EN ISO 17072-1. Οι δοκιμές διενεργούνται ετησίως κατά την περίοδο ισχύος της άδειας, προκειμένου να διαπιστώνεται η συνεχής τήρηση του κριτηρίου. Το δέρμα που δεν έχει υποστεί δέψη με χρώμιο εξαιρείται από την απαίτηση. στ) TDA και MDA PU 2,4-τολουολοδιαμίνη (2,4-TDA, 95-80-7) 4,4′-διαμινοδιφαινυλομεθάνιο (4,4′-MDA, 101-77-9) Λιγότερο από 5 mg/kg έκαστο Εκτίμηση και εξακρίβωση: ο αιτών υποβάλλει δήλωση συμμόρφωσης τεκμηριωμένη με τα αποτελέσματα, σύμφωνα με την ακόλουθη διαδικασία: Εκχύλιση με υδατικό διάλυμα οξικού οξέος 1 %. Το δείγμα πρέπει να είναι σύνθετο, αποτελούμενο από έξι τεμάχια που λαμβάνονται από το εσωτερικό μέρος καθεμίας από τις όψεις του δείγματος (σε μέγιστη απόσταση 2 εκατοστών από την επιφάνεια). Εκτελούνται 4 επαναληπτικές εκχυλίσεις στο ίδιο δείγμα αφρώδους υλικού, με διατήρηση της αναλογίας βάρους δείγματος προς όγκο στο 1:5 σε κάθε περίπτωση. Τα εκχυλίσματα συνδυάζονται, συμπληρώνεται ο όγκος τους μέχρι μια γνωστή τιμή, διηθούνται και αναλύονται με υγροχρωματογραφία υψηλής απόδοσης/φασματομετρία μάζας (HPLC-UV ή HPLC-MS). Εάν εκτελεστεί HPLC-UV και υπάρχουν υπόνοιες για παρεμβολές, πρέπει να πραγματοποιείται νέα ανάλυση με HPLC-MS. ζ) Φορμαλδεΰδη Τελικό προϊόν / δέρμα, κλωστοϋφαντουργικά υλικά Η περιεκτικότητα των κατασκευαστικών στοιχείων είδους υπόδησης σε ελεύθερη και υδρολυμένη φορμαλδεΰδη δεν πρέπει να υπερβαίνει τα ακόλουθα όρια: — κλωστοϋφαντουργικά υλικά: < 20 mg/kg, — δέρμα: < 20 mg/kg (παιδικά είδη υπόδησης)· 75 mg/kg (φόδρες και πατάκια)· 100 mg/kg για τα λοιπά μέρη του προϊόντος. Καθορισμένες οριακές τιμές Εκτίμηση και εξακρίβωση: ο αιτών ή ο/οι προμηθευτής/-ές υλικών υποβάλλει/-ουν δήλωση συμμόρφωσης τεκμηριωμένη από τα αποτελέσματα της έκθεσης δοκιμών κατά τις οποίες χρησιμοποιήθηκαν οι ακόλουθες μέθοδοι δοκιμών: κλωστοϋφαντουργικά υλικά: EN ISO 14184-1· δέρμα: EN ISO 17226-1. η) Αντιμόνιο Ακατέργαστες πολυεστερικές ίνες Τα επίπεδα αντιμονίου που περιέχουν οι ακατέργαστες πολυεστερικές ίνες δεν υπερβαίνουν τα 260 ppm. 260 mg/kg Εκτίμηση και εξακρίβωση: ο αιτών ή ο κατασκευαστής ινών υποβάλλει δήλωση μη χρήσης κατά τη διαδικασία παρασκευής ή δήλωση συμμόρφωσης τεκμηριωμένη από έκθεση δοκιμών κατά τις οποίες χρησιμοποιήθηκαν οι ακόλουθες μέθοδοι δοκιμών: απευθείας προσδιορισμός με φασματομετρία ατομικής απορρόφησης ή φασματομετρία μάζας σε επαγωγικώς συζευγμένο πλάσμα (ICP-MS). Η δοκιμή διενεργείται σε σύνθετο δείγμα ακατέργαστων ινών πριν από οποιαδήποτε υγρή διεργασία.